Cəhənnəmdən keçmiş mələk (106) – Novator.az\nXəstəxanadan çıxanda Aqil məni öz evinə apardı. Qardaşım dava-dərmanın üstündən məni türkəçarəylə də müalicə eləyib mədəmdəki yaranı sağaltdı.\nSonrakı bir ayı Lalənin yanında qaldım. Artıq yeni əsr, yeni era başlanmışdı. Hamı üzümüzə açılan bu dövrdən daha maraqlı, daha xeyirli görgülər gözləyirdi.\nMən Laləgildə qaldığım müddətdə Fuadın xalaları fürsət düşdükcə bacımgilə gəlib-gedirdilər. Bu yandan da Xuraman müəllimə xəstəxanada yatdığımı bildiyi gündən kölgəsini üstümdən götürmürdü, qardaş-bacıma qoşulub tez-tez məni yoluxurdu, səfərdə olan ərinə xəbər göndərib Bakıda tapılmayan dərmanları xaricdən gətirdirdi.\nLalənin təkidiylə bir gün Fuad məsələsini Xuraman müəlliməyə açıb danışdım. Qadın qol götürüb oynadı:\n– Çox şükür, min şükür! Daha bizə nə lazımdı, sənin də evin olacaq, hamımız bir yerdə olacağıq. Cavidi məktəbə özüm aparıb-gətirəcəm.\nXuraman müəllimə telefon nömrəsini alıb Fuadla danışdı, gün təyin eləyib bizi birlikdə qonaq çağırdı, mən nəm-nüm eləyəndə:\n– Bu da bir siyasətdi, – dedi, – sən bilirsən mən adam tanıyanam. Qoy gəlsin görüm kimdi, hansı yuvanın quşudu, mənim iki uşağımın yükünü çəkə biləcəkmi?\nFuad xeyli tərəddüddən sonra onlara qonaq getməyə razılaşdı. Xuraman müəllimə bizi gülər üzlə, dolu süfrəylə qarşıladı, qollarını Fuadın boynuna dolayıb:\n– Şükür, ay Allah, – dedi, – axır ki, mənim qızım qapımı cüt açdı.\nQadın arada bizi süfrə başında qoyub mətbəxə keçəndə Fuad masanın altında ayağımı basdalayıb sevincək deyirdi:\n– Bu tarixi yadında saxla, bu gün sənlə ilk dəfə qonaq getmişik. Sənin nə xoşbəxt ətrafın, nə gözəl qohumların var! Mən ölürəm böyük ailə üçün, nolar məni də qat öz ailənə. Kənddə Rüfətin çəkib atdığı siqaretin kötüyünü gizlicə götürüb cibimə qoyuram, günlərlə saxlayıram. Cavidin çeynədiyi saqqızın kağızı hələ də kitelimin cibindədi…\nFuad Xuraman müəllimənin imtahanından əla qiymət aldı. Evindən yola salanda qadın bizə sovqat da verdi – gələcək kürəkənə bir köynək, bir odekolon, mənə bir çanta. Fuad etiraz eləmək istəyəndə:\n– Elə eləmə ki, gətirdiyin gülləri qaytarım özünə, – dedi, – qoy mən də arzuma çatım, kürəkənimə hədiyyə verim.\nMüəllimin pəncərəsi bulvara baxırdı – ondan ayrılıb dəniz qırağına düşdük. Yolboyu ancaq Fuad danışırdı:\n– Bax, bizim evdə ət bişməyəcək, səhər yeməyinə də kartof qızartması, özü də qıpqırmızısından. Kartofu şokolad qədər xoşlayıram. Bir dəfə uşaq evində gözdən oğurlanıb mətbəxə girmişdim – saçları pırtlaşıq qırmızıburun kök bir xala qaynadılıb soyulmuş bir ləyən kartofu ayağındakı uzunboğaz rezin çəkmələrlə tapdalayıb əzirdi. Onun əzdiyi kartofu axşam bizə yedirəcəkdilər. Püredən o iyrənən iyrənmişəm, səngərdə ac qalsam da əzilmiş kartofa tamahım düşməyib. Həmişə evə gəlməmişdən Səlbiyə zəng vururam: “Sabah günortaya üç kilo kartofu iri-iri dilimlə qızart”. Bəlkə ürəyində mənə gülürsən, indidən deyirəm ki, xırmanda yabalaşmayaq. Süfrəmizdə meyvələrdən ancaq mandarin-apelsin olacaq, yanında da bolluca şokolad. Hərdən yarpaq dolması da pis olmaz, fındıq boyda.\nBu yerdə soruşmağım gəldi:\n– Niyə ancaq bunlar?\n– Mənim mandarin-şokolad alanım olmayıb. Uşaq evində valideynlər gətirdiyindən hərəyə birini verirdilər, mən də heç vaxt o veriləni yemirdim. Bilirdim onu yesəm doymayacam, ciblərimdə gəzdirirdim – mandarin çürüyürdü, şokolad əriyirdi. İlk maaşımı alanda özümü verdim yaxınlıqdakı bazara, bir yeşik mandarinin haqqını ödəyib döşəndim meyvələrin canına. Çeynəmirdim, qabığını soyub eləcə diri-diri udurdum. Uşaq olanda elə bilirdim bu meyvələri, üstü güllü tortları fabrikdə-zadda düzəldirlər. Bir gün yetimxanadakı uşaqlardan biri deyəndə ki, mənim anam yaxşı tort bişirir, ürəyimdə ona gülmüşdüm, dediyini yalan-palan sanmışdım. Sonra biləndə ki, belə də olur, gecələr şirin xəyala dalırdım, öz-özümə deyirdim gələcəkdə mütləq dadlı tort bişirən bir qızla evlənəcəm. Tallində hərbi məktəbdə oxuyanda fəlsəfə müəllimimə uşaqlığımın şokolad həsrətindən danışmışdım. Bir gün müəllim məni çağırıb dedi: “Mamedov, hazırlaş, konditerskinin direktoru dostumdu, sabah səni aparacam şokolad fabrikinə”. O gecə gözümə yuxu getmədi. Səhəri elə bil sehirli dünyaya düşmüşdüm – hər tərəfdən şokolad ətri gəlirdi, ağ xalatlı qəşəng qızlar mənim illər boyu tamarzı qaldığım o neməti iri çənlərdə bişirirdilər, başqa bir sexdə barmaq boyda şokoladları kağıza büküb qutulara düzürdülər. Çıxış qapısının ağzında iri səbətlərə yığılmış şokoladları mənə göstərib dedilər: “Bunlardan istədiyin qədər yeyə bilərsən”. Onda mən neçə cür şokolad yedimsə elə bildim heç biri cibimdə əritdiklərim qədər dadlı deyil. Müəllim mənim acgözlüyümə gözləri yaşara-yaşara gülüb deyirdi: “Bir nəfəs dər, Mamedov, partlayarsan!” Əllərim, paltarlarım neçə gün şokolad qoxudu…\nOnun danışdıqları mənu uşaqlığıma aparmışdı, Cahangir əminin kağız torbalarda gətirdiyi konfetlər-şokoladlar oynaşırdı gözlərimin qabağında. Mən şokoladdan soyub yedikcə nənəm kağızını gurhagur yanan sobaya atırdı; elə ki yedim doydum, anamı çağırıb qalanını ona verirdi, sonra da anamın saxladığı şirniyyatdan mənə ayrıca pay qoparırdı.\nMən xəyallarının qanadı üstündə məst olmuş Fuadın axan gözlərinə baxıb dedim:\n– Cavid də sən xoşlayanları sevir, mandarindən, apelsindən doymur.\nFuad elə bil məni eşitmirdi, dənizin göyə qovuşduğu yerə baxa-baxa danışmağındaydı:\n– Sən birinci biz iki kişini mandarinlə, şokoladla doyurarsan. Biz bayramlarda süpürləşib güləşəcəyik, evin xalçalarını yoğurub bir-birinə qatacağıq. Sənə gülü birinci kim verəcək, bax bunun üstündə Cavidlə üz-göz olacağıq. Səndən gizli çayxanaya gedəcəyik, Cavid siqaret çəksə sənə xəbər verməyəcəm. Evimizin pulu səndə olacaq, sən bizə pul verməyəndə səni pusub pul qabından oğurluq eləyəcəyik. Yəqin sən nənəm kimi mürəbbələri gizləməyəcəksən, eləmi? Lap gizləsən onu da gizlincə yeyib yerinə su doldurarıq. Bayramlarda tort bişirəcəksən, üstünü bəzəyib sabaha saxlayacaqsan. Bax onda biz gecə oyanıb o tortun güllərini yeyəcəyik, qaçıb gizlənib sənin bizə hansı cəzanı verəcəyini gözləyəcəyik. Səni aparıb qoyacağıq Laləgilə, qayıdıb özümüzə kartof qızardacağıq, evləri gah dağıdıb gah da yığışdıracağıq…\nO danışdıqca mən onun balaca arzularına ürəyimdə gülürdüm. Axı burda arzulanası nə vardı, bunlar hamısı əlçatan, tez başa gələn istəklər idi. Müsibət mənimkiydi, mən Fuadla bağlı bir arzu-dilək toqquşdura bilmirdim, bir xəyalın qanadına qonub uça bilmirdim. Demişdim axı – ona sadəcə xilaskarım kimi baxırdım, neyləsəm də onu baş yoldaşı, ev yoldaşı, ömür-gün yoldaşı kimi görə bilmirdim. Hətta anam işdən xəbər tutub mənə bircə yol göz ağartsaydı, onu elə durduğu yerdəcə qoyub təzərəklənəsiydim. Ən çox da Fuadın bu arzusuna gülməyim tuturdu:\n– Mən səni telli-toqqalı ağ gəlinlikdə gətirib evimin xanımı eləyəcəm.\nBöyük bir nəslin şahidliyi ilə bir dəfə geyindiyim o donu bir daha əynimə taxmaq istəməzdim, heç ona müştəri gözüylə baxmağı da özümə yaraşdırmazdım. Bu yaşımda ağ gəlinlik geyindiyimi gözümün qabağına gətirdikcə Caviddən utanıb yerə girirdim.\nArtıq dirçəlmişdim deyə uşağımın yanına qayıtmaq istəyirdim. Kamil hər həftə zəng vurub halımdan xəbər tutanda mənə ürək-dirək verməyi də unutmurdu:\n– Tam sağalmamış qayıtma ha, – deyirdi, – Caviddən nigaran qalma, dərsləri qaydasındadı. Yemək-içməyinə özüm nəzarət eləyirəm, çimməyinə Rüfət baxır, vallah elə kisə çəkir, uşağın canı xoruzquyruğu çalır.\nSu çərşənbəsindən sonra kəndə getmək üçün yır-yığış eləməyə başladım. Fuad bu səfər də əl çəkmədi, başqa şəhərdə yaşayan əmisinin ailəsiylə tanış eləmək üçün məni bir həftə də ləngitdi. Görüş elə Fuadın evində təşkil olunmuşdu. Hamı toplaşandan sonra o, xalası oğluyla birgə arxamca gəlib məni də apardı. Qapılarına çatanda Fuad əyilib qulağıma xısıldadı:\n– Yadında saxla, sən bundan əvvəl ailəli olmamısan!\nBunu deyib üzümə baxmadan evə girdi.\nƏmisinin özü, arvadı, iki balası məni çox mehriban dindirdilər. Fuadın xalaları məni satlıq mal kimi tərifləyib az qalırdı kişinin gözünə soxsunlar. Arada əmi xalaların qır-vırından macal tapıb soruşa bildi:\n– Ay qızım, təhsilin varmı, haranı bitirmisən?\nMən ağzımı açmamış Fuad evin o başından çığıra-çığıra kişiyə cavab verdi:\n– Hə, əmi, müəllimədi, APİ-ni qurtarıb.\nMən onun üzünə acıqlı baxanda Fuad mənə dil uzadıb özünü verdi xalalarının arasına. Bir də kişi yaşımı soruşanda yanımızda peyda oldu:\n– Ay əmi, elə bil Bircəylə evlənən sənsən, – dedi, – a kişi, nəyinə lazımdı uşağın yaşı, belə mənlə yaşıddı. Hələ bir de görüm gəlinini bəyəndinmi, elçi gedirsənmi?\nƏmisi məni müştəri gözüylə bir də süzdü:\n– Sən məni hansı qapıya tuşutsan ora da gedəsiyəm. Ancaq getməmişdən istəyirəm biləm gəlin hansı ailədəndi, hansı nəsil-kökdəndi.\nFuad kişinin çənəsinin altına yeriyib məşhur tamaşada Fazil Salayevin söylədiyi tərzdə:\n– Gəlinin zırpı-zırpı qardaşları, çoxlu əmisi oğlanları var, – deyəndə evdə göy gurultusu kimi gülüşmə qopdu.\nSüfrə başında toy məsələsini müzakirəyə çıxardılar, əmi bu işi ləngitməyin günah olduğunu vurğuladı. Fuadın kiçik xalasının arzusu lap ürəyimcə oldu:\n– Yazda Fuad işini dəyişib biryolluq Bakıya qayıdar, oturaq işə keçər, biz də əyər-əskiyimizi tamamlayarıq, inşallah yayda bu işin nöqtəsini qoyarıq.\nArada fürsət tapıb Fuadı yanlayıb qulağına pıçıldadım:\n– Səlbi xalan düz deyir, yay yaxşıdı. Cavidin də dərsi bağlanar, ona məktəb taparıq, sonra qalan məsələləri həll eləyərik.\nFuad əllərimi üzünə sıxdı:\n– Narahat olma, qadan alım, hər şey sənin istədiyin, dediyin kimi olacaq. Hara tələsirik, səni Allah mənim yoluma səbirlə çıxarıb. Bu izdivacın ən qiymətli tərəfi Caviddi. Gör sən onu bu yaşa hansı əzab-əziyyətlə çatdırmısan, bir uşağı böyütmək üçün gör nə qədər adam səfərbər olunub! Mənim uşaqlığımda kiminsə ölüm xəbəri gələndə nənəm saçını yolurdu, üzünü cırırdı. Deyirdim, ay nənə, ölüb ölüb də, niyə özünə zülüm verirsən? Nənəm də yana-yana deyirdi, ay bala, budaq sınmayıb ey, adam ölüb, dağda-daşda bitsəydi, suyun üzüylə axsaydı, kolluqda tapılsaydı ağlamazdım. Ondan sonra çöldə-düzdə rastıma çıxan kolluqlara həmişə diqqətlə baxırdım, elə bilirdim ordan bir adam, bir uşaq tapacam… Sən heç narahat olma, hamıdan qabaq Cavidin ayaqlarına döşənib özüm sənin elçiliyini eləyəcəm, onu razı sala bilsəm böyüklərimi göndərəcəm.\nHamı evinə dağılışandan sonra məni bacımgilə Fuadın əmisi qaytardı. Yol boyu kişi əvvəlcə qardaşının, ondan az keçmiş Fuadın anasının ölməyindən, iki uşağın ortalıqda qalmağından, onları uşaq evinə vermələrindən, Fuadın Tallində hərbi akademiyanı hansı çətinliklə oxuyub bitirməyindən danışdı. Deməsinə görə, Fuad hərbi məktəbə onun tənəsindən sonra giribmiş; bir gün onu qardaşı oğlu oxuduğu məktəbə valideyn iclasına çağırıblar, müəllimlər hamılıqla Fuaddan əmisinə şikayət eləyiblər. Sağollaşıb ayrılanda əmi qardaşoğluya:\n– Səndən heç nə olmayacaq, heç adam da olmayacaq, hayıf mənim qardaşımdan, – deyib gedib.\nBu ağır söz yetimi necə tutubsa o gündən kitablara sarılıb, düşdüyü labirintdən təkbaşına, təkcanına çıxıb…\nKəndə qayıdan kimi Lalənin sözünü nəh eləyib Fuadla bağlı hər şeyi Səməndərə söylədim. Qardaşım məni diqqətlə, həyəcanla dinləyib qapıda xeyli var-gəl elədi, təkcənə top-top oynayan Cavidi xeyli süzüb soruşdu:\n– İndiyəcən sənə elçi düşənlərdən onun hansı üstünlüyü var? Hər cür imkanı olan yaşlı-başlı adamları yaxına buraxmadın, necə oldu bir yetimə meyil saldın?\n– Əsas səbəb elə onun yetim olmağıdı, – dedim. – Məni irdələyib-gürdələyəsi anası, bacısı yox, evi var, işi var, Cavidi məndən ayırmayacaq. O yaşlı-başlı dediyin adamlar kimi səy-səy suallar vermir, dulluğumu başıma qaxmır…\nSəməndər qırımımdan fikrimin qəti olduğuna inandı. Üz-gözündən duydum ki, qardaşımın başında fikirlər çəlpəşik düşüb. Gedəndə məni bir də yanlayıb dedi:\n– Yüz ölç, bir biç, necə olsa səndən köməyimi əsirgəməyəcəm. Burda səhvə yol versən ömürlük batacaqsan. Atamız sənə maşın-maşın cehiz qoşdu, qırılanı qırılıdı, dağılanı dağıldı, qalanının da hər tikəsi bir qapıda. Bu gedişində aparacağın cehizin dəyəri-qiyməti yoxdu. O qırılıb-dağılanların yenisini ala bilərik, bunu dünyanın heç yerində tapmarıq. Bilirsən nə deyirəm?\nQardaşımın üzünə baxmadan başımı astaca yırğaladım:\n– Bilirəm, Cavidi deyirsən.\nSəməndər məni incitməkdən qorxduğuna görə çəkinə-çəkinə danışırdı:\n– Bacı, sən tək canını götürüb hara getsən orda baş çıxaracaqsan, quru yurdda bəzəkli qala quracaqsan – buna qəti şübhəm yoxdu. Bəs Cavid – onu hara qoyaq? “Yaralı barmaq ağızda” deyərdi nənəmiz. Bax buna görə deyirəm yüz ölç, bir biç. İnsan çiy süd əmib, tanımaq olmur, şirin dilinə aldanarıq, sonra uşağı burunlayar. Cavan oğlandı, istəyəcək övladı olsun. Olandan sonra səninkinin günü göy əsgiyə düyülər. Bax bunları o adamla yerli-yataqlı danışmamış qərar vermə. İndi yetiməm dediyinə baxma, sabah sən o qapıdan girən kimi ortaya yüz yiyəsi çıxacaq. İstəyirsən mən özüm onunla görüşüm danışım. Ən çox da bilirsən nədən qorxuram – gedib ailə qurarsan, lap bir-iki uşağın da olar, bu adam da qan-qadanın içindədi, sabah bir güllə də bunun alnına dəyər, onda gör bizim başımıza neçə yerdən daş düşər! İndi oturmusan atamızın evində, uşağını ovcumuzda böyüdürük, hamımız başına dolanırıq. Ta nə deyim, yenə özün bilən məsləhətdi.\nDurub Səməndərin boynunu qucaqladım, enli alnından, göyçək yanaqlarından öpdüm, sonra dodaqlarımı onun qulağına söykəyib pıçıldadım:\n– Narahat olma, hələ heç nə yoxdu, elə-belə sənə məsləhət elədim.\nBizi qol-boyun görən anam:\n– Nədi yenə sarmaşıq kimi gədənin boynuna dolanmısan, – dedi, – işin düşüb deyəsən. Burax uşağımı gəlsin iynəmi vursun.\nQollarımı Səməndərin boynundan açmadan onun cavabını verdim:\n– Nə vaxt sənin qardaşını qucaqlasam onda tıncıxarsan. Get uzan, gəlib vuracam iynəni.\n– Sən iynəni Telliyə vur, – anam dedi, – sən iynə vuran yerdən qulğuna çıxır. Səməndərin əli yüngüldü.\n– Səməndər sənin böyük oğlundu, – dedim, – utanmırsan yanbızını açıb qoyursan onun qabağına?\n– Balamın əli dərmandı, sən bizim aramıza burnunu soxma.\nBu deyişməni qıraqdan izləyən Rüfət anamı cin atına mindirmək fürsətini əldən vermədi:\n– Qardaşın baytardı (kiçik dayımı deyirdi), özünü ver onlara.\nAnam Səməndərin qolundan tutub evə sarı çəkə-çəkə:\n– Telli yorsun köpək uşağı, – dedi, – qardaşımın daşını salmayın təpənizə.\nRüfətlə mən eşikdə gülüşəndə evdən Səməndərin səsi gəlirdi:\n– Allah, anama quzu kəsərəm, sən onlara fikir vermə, – deyib yanına üfürə-üfürə anamıza iynə vururdu.\nRüfət yenə dilini dinc qoymadı:\n– Səməndər, sən Allah tələsmə, qoy bir dəstə gicitkən yığım gəlim, mən yelləyim, sən qoburnat qızının (anam bizi tənbeh eləyəndə qaçıb nənəmizin arxasında gizlənərdik, nənəmiz də deyərdi ki, qoburnatın qızını incitməyin) iynəsini vur.\nAnam yayxandığı yerdən ilan çalmış kimi qalxdı:\n– Bax buna görə iynələrimi Səməndərə vurdururam ey, – dedi, – sizdən adam olan deyil.


Üzbəüz 15 aprel — 23:48\nErmənistana Yaşar Məmmədov və Fərhad Kazımov səs veriblər\nBeynəlxalq qılıncoynatma federasiyası virtualaz.org-un sorğusuna cavab verib.\nBildirildiyinə görə, 2016-cı ildə Polşanın Torun şəhərində keçirilmiş konqresdə Azərbaycanı Yaşar Məmmədov və Fərhad Kazımov təmsil ediblər. Xatırladaq ki, məhz həmin konqresdə 2018-ci ildə 23 yaşına qədər idmançılar arasında qılıncoynatma üzrə Avropa çempionatının harada keçiriləcəyi məlum olub.\n* * *19:25\nBu gün Yerevanda 23 yaşına qədər idmançılar arasında qılıncoynatma üzrə Avropa çempionatı başlayıb. Virtualaz.org xəbər verir ki, Azərbaycan millisi bu yarışda iştirak etmir.\n“Biz bu imkanı çətinliklə qazanmışıq, - Navasardyan “Ermənistan xəbərləri” portalına deyib. – 44 ölkədən 34-ü Ermənistanı dəstəklədi, digərləri İsrailə səs verdilər. Türkiyə və Azərbaycan səslərini Ermənistana verdilər. Lakin Azərbaycan komandası birincilikdə çıxış etməyəcək”.


“Karantin rejimi sərtləşdirilməlidir” - Həkim | Yeni Gündəm\n29 Mar 2021 - 13:00 1.9 K\n“Karantin rejimi sərtləşdirilməlidir” - Həkim\nSon günlər COVID-19-un statistikasında yoluxma sayının sürətlə artması hər kəsin narahatlığına səbəb olub. Çünki bu, sağlamlıq və həyatımız üçün ciddi təhlükə riskinin olması ilə bağlı həyəcan təbilidir. Ötən günlərlə müqayisədə yoluxma ilə yanaşı, COVID-19-dan ölənlərin də sayı çoxalıb. Bütün bunlar bir kənara, üstəlik virusun Britaniya ştammına da yoluxanlar da var. Artmaqda olan pozitiv test cavabları mövcud vəziyyəti əməlli başlı neqativləşdirir.\n“Bəli, yoluxmaların sayı artıq dördrəqəmlidir. Karantin qaydalarının yumşaldılması öz sözünü deyir. Yoluxmanın artması gördüyümüz kimi, sürətlə gedir. İnfeksiyalarda R0 deyilən əmsal var. Bununla bir xəstə insanın özündə olan virusu neçə nəfərə yoluxdurması ölçülür. Bir qızılcalı şəxs 12, ebolaya yoluxmuş adam 2 nəfəri yoluxdura bilir. Yoluxanlar da eyni qayda ilə başqalarını yoluxdururlar. COVİD-19-da bu rəqəm 2-2,5 arasıdır. 2 nəfər 5 nəfəri yoluxdurur. Bu formada yoluxma sürətlə arta-arta gedir”.\nBu fikirləri həkim-infeksionist Mərdan Əliyev söyləyib.\nİnfeksionistin sözlərinə görə, 3 sadə qaydaya mütləq əməl etməli olduğumuzu unutmamalıyıq: “Maska taxmaq, sosial məsafəni qorumaq və gigiyena qaydalarına əməl etmək. Bunların içində ən önəmlisi isə tibbi maskalardan düzgün istifadə etməkdir. Çünki bu virus hava-damcı yolu ilə yayılır. Bu da o deməkdir ki, xəstə şəxsin tənəffüs yollarından çıxan viruslar sağlam insana yoluxur. Hər iki şəxs maska taxarsa 98 faizə qədər yoluxma ehtimalının azaldılması mümkündür. Sosial məsafəyə əməl olunmalıdır. Kontakt yolu ilə də yoluxma olduğu üçün əllərin yuyulması vacibdir. Çirklənmiş yerlərə toxunduqdan və yaxud da xəstə şəxslə görüşdükdən sonra əlimizi üzümüzə, burnumuza vurarıqsa, yenə də yoluxma imkanı var. İctimai nəqliyyat vasitələrindən istifadə etdikdən sonra əllərimizi mütləq yumalıyıq. Yuyana qədər isə əllərimizi üzümüzə, ağzımıza vurmamalıyıq.”\nEkspert sırf vaksinasiya prosesinə ümidli olub heç bir preventiv tədbirlər görməyənlərə bunun hələ tez olduğunu vurğuladı: “Vaksinasiya prosesinin lazımi nəticəni göstərməsi üçün təbii ki vaxt lazımdır. Əhalinin 80 faizə qədəri immunizasiya qazandıqda yoluxma zənciri qırılır və yoluxma zaman keçdikcə azalır. Təqribi hesablama ilə 10 milyon əhalimizin 5 milyonu uşaqdır. Qalır 5 milyon insanın təqribən 2,5 milyonu yoluxub. 2,5 milyonu isə qalır. Belə çıxır ki, biz 2,5 milyon şəxsə peyvənd vurmalıyıq. Bunların da ən azı 80 faizi peyvəndlənsə bu zaman məsələ həll olar. Hazırda bizdə 500 mindən artıq şəxsə peyvənd vurulub. Hələ qarşıda xeyli vaxt var. Buna görə də hələ peyvəndlənmədən nəticə gözləmək olmaz. Bizə bir az vaxt lazımdır. Təbii ki zaman keçdikcə vaksin yoluxmanın qarşısını alacaq. Peyvənd olunmaq 100 faiz virusdan qorunmaq demək deyil. Hazırda vurulan vaksinin effektivliyi 90 faizdən yuxarıdır. Peyvənd olunan şəxslər 6 aydan 1 ilə qədər virusdan qoruna bilirlər.”\nM.Əliyev virusun Britaniya ştammına da münasibət bildirib: “Viruslar sürətlə artıb çoxalan orqanizmlər olduğu üçün onlarda mutasiyalar tez-tez baş verir. Bu mutasiyalar nəticəsində virusların yeni variantları meydana çıxır. Britaniya ştammı da COVID-19-un yeni variantlarından biridir. Burada fərq nədədir deyə soruşsanız bildirməliyəm ki, bir proteində mutasiya baş verib. Həmin protein insan orqanizminin hüceyrəsinə yapışmağa cavabdeh olan proteindir. Mutasiya nəticəsində həmin protein daha yaxşı yapışır. Nəticədə virusun yoluxduruculuq qabiliyyəti artır. Amma digər patogenliyində, görünüşündə, strukturunda heç bir dəyişiklik yoxdur. Mutasiya virusun antigenində gedib. Ona görə peyvəndlə elə bir əlaqəsi olmayacaq. Virus peyvəndə qarşı təsirini itirmir. Öldürücülük qabiliyyətinə də təsir göstərmir. Məsələn, deyək ki, bu virusda 2.5 nəfəri yoluxurdusa, mutasiyaya uğramış virus 3-4 nəfəri yoluxdurur. Amma bu say hələ dəqiq məlumat deyil. Amma mutasiya nə virusun potegenliyinə, nə də virulentliyinə təsir göstərir. Sadəcə, yoluxma qabiliyyəti artıb, başqa təhlükə yoxdur.”\nHəmsöhbətimiz əlavə edib ki, hələ də cəmiyyətlərdə COVID-19-a inanmayan insanlar var. Ancaq inanmayan qrup çox olanda, virusla mübarizəyə mənfi təsir edir: “Ancaq inanmayanları da qınamıram. Çünki onları maarifləndirmək lazımdır. Mən inanmadığını deyən bir çox insana izah etmişəm və inanıblar. Ancaq fərdi şəkildə bu cür iş aparmaq da olmur. Bunun mexanizmi qurulmalı və maariflənmə daha yaxşı aparılmalı idi. Sərt karantin rejimi olarsa, yoluxmaların artmasının qarşısını almaq olar. Fikrimcə, sərt karantin rejiminin tətbiqi zəruridir. Çıxış yolu isanların fərdi şəkildə qaydalara riayət etməsindədir. Ümumilikdə isə mövcud vəziyyətdən çıxış yolu nə qədər ki, vaksin tam vurulmayıb, peyvəndlənmə bitməyib, karantin rejiminin nisbətən sərtləşdirilməsidir.”“İki Sahil”


8-ci Azərbaycan Beynəlxalq Təhsil 2014 ( Education 2014 ) sərgisi FOTO(YENİLƏNDİ-2)\n8-ci Azərbaycan Beynəlxalq “Təhsil 2014” (“Education 2014”) sərgisi FOTO(YENİLƏNDİ-2)\nSizi 10-12 oktyabr tarixində Bakı Ekspo Mərkəzində keçiriləcək 8-ci Azərbaycan Beynəlxalq “Təhsil 2014” (“Education 2014”) sərgisinə dəvət edirik.\nSözügedən sərgi təhsil dünyasında sizə bələdçilik etməklə yanaşı, arzuladığınız istiqamətlər barədə bütün məlumatları birinci mənbədən əldə etməyinizə, eləcə də təhsil alacağınız ölkəni və müvafiq ixtisas sahəsini seçməyinizə kömək edəcək.\nBurada dünyanın 20 ölkəsindən gələn sərgi iştirakçıları bakalavr və MBA proqramlarını, eləcə də dil kursları, biznes proqramları və xaricdə təhsil sistemlərini nümayiş etdirəcəklər. Sərginin daimi iştirakçısı - Litva milli stendi isə Litvanın 16 nüfuzlu universitetini təqdim edəcəkdir. Sərgidə yeni təhsil istiqamətləri kimi Hollandiya, Qazaxıstan, Latviya və Slovakiya çıxış edir. Builki sərgidə Polşanın Krakov Dövlət Universiteti, BƏƏ-nin Aviasiya Universiteti, Moskva Dövlət İqtisadiyyat, Statistika və İnformatika Universiteti, Budapeşt Beynəlxalq Biznes Məktəbi, Britaniya Ali Dizayn Məktəbi (Moskva), “Webster” (ABŞ) Universiteti, Malayziyanın “Help” və Nottingem universitetləri, Niderland Krallığının Saksion Universiteti, Mastrixt İdarəetmə Məktəbi və “Inholland” Tətbiqi Elmlər Universiteti, Nazarbayev adına Universitet (Qazaxıstan) və Latviyanın Baltik Beynəlxalq Akademiyası kimi iri xarici universitetlərlə yanaşı, Slovakiyanın “Study in Slovakia” (“Slovakiyada təhsil”) təşkilatı tərəfindən təmsil olunan 44 universitet də iştirak edir.\nSizi sərginin qonaqları arasında görməyə şad olarıq və ümid edirik ki, bu sərgini ziyarət etmək sizin üçün həm səmərəli, həm də faydalı olacaq.\nDiqqətinizə çatdırırıq ki, iştirakçı şirkətlərin tərkibi ilə əlaqədar olaraq, "Education" ("Təhsil") sərgisinə giriş yalnız aşağıda sadalanan şəxslər üçün açıqdır:\n10-cu və 11-ci sinif şagirdləri;\nBu sənaye sahəsinin peşəkarları;\nHəmçinin, 10-cu və 11-ci sinif şagirdlərinin, eləcə də abituriyent və tələbələrin valideynləri.\nDiqqət: Aşağıda göstərilən şəxslərin sərgiyə daxil olmalarına icazə verilməyəcək: Məktəbəqədər yaş dövründə olan uşaqlar, o cümlədən 1 - 9-cu sinif şagirdləri (istər valideynlərin müşayiəti ilə, istərsə də valideynlərsiz).


Böyrək daşlarından birdəfəlik xilas yolu » InterTv.Az\n22-08-2016, 05:44 88 dəfə baxılıb\nSidiyə az-az, lakin tez-tez getmək, sidiyə gedəndə yandırma hisiyyatı, bel nahiyəsində kəmərvari ağrılar və yandırma hissi böyrək daşlarının olduğunu göstərir. İlkin dövrlərdə sərt və üzücü ağrılarla başlayan böyrək daşları sonradan ağrı hissiyyatını itirir və nəticədə böyrəklərin funksiyası pozulmağa başlayır. Heç bir ağrı və şikayəti olmayan xəstələr birdə onda xəbər tuturlar ki, böyrəkləri fəaliyyətini tamamilə itirib. Böyrək daşlarının sidik yollarına düşməsi də ağrısız və çox təhlükəli vəziyyətdir. Bəzi xəstələr əvvəlcə bir, sonra iki böyrəyini itirə bilirlər. İki böyrəkdə böyrək daşları fonunda yaranan hidronefroz xəstəliyi inkişaf edərsə, (bu hal zamanı heç bir ağrı və şikayət olmur) xəstə həyatını itirmək təhlükəsi ilə üzləşir.\nXatırladaq ki, Dr. Araz Bayramov Fransada təhsil alıb. Fransanın Eduard Heriot adına Mərkəzi Xəstəxanasında uroloq-cərrah işləyib. Həmin xəstəxanada Avropada ilk olaraq tətbiq edilən böyrək köçürülməsi əməliyyatlarında iştirak edib. Azərbaycanda ilk dəfə Laparoskopik Uroloji və Cənubi Qafqazda ilk dəfə Laparoskopik Partial Nefrektomiya Unikal əməliyyatlarını həyata keçirib. Hazırda Azərbaycan Avropa Tibb Assosiasiyasının sədri və Avropa Uroloqlar Cəmiyyəti İdarə Heyətinin üzvüdür.\nÖz sağlamlığına biganə yanaşma!!! Öz sağlamlığına özün qiymət verməsən də, vaxtında müayinə və müalicə olun ki, səni sevənləri məyus etməyəsən!!!\nXÜSUSİ QEYD: Dr. Araz Bayramov "sağlam böyrəklər" kampaniyası çərçivəsində sentyabr ayının 5-nə qədər böyrək daşlarının heç bir kəsik, ağrı olmadan laporoskopik üsulla müalicə qiymətlərini yarıya qədər endirib. Əməliyyat öncəsi xəstələr həkim qəbuluna, tibbi müayinələrə heç bir ödəniş etməyəcəklər.\nDuzlaşmadan əziyyət çəkirsinizsə - OXUYUN\nKoka-kolanın 12 zərəri – İÇMƏYİN!


21:51 27 Sentyabr 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Təəssüf ki, məsuliyyət hissi yoxdur\nTəəssüf ki, məsuliyyət hissi yoxdur\nKoronavirusla mübarizədə qazandığımız nailiyyətləri buna görə əldən verib tam qapalı rejimə keçirik\nAzərbaycanda hökumətimiz tərəfindən koronavirusun (COVID-19) birinci dalğasına qarşı həyata keçirilən çevik və effektiv tədbirlər nəticə verdi və demək olar ki, qısa zamanda ölkəmizdə sanitar-epidemioloji vəziyyət nəzarət altına alındı. Məhz bunun nəticəsində ölkəmizdə pandemiya ilə əlaqədar məsələləri ciddi nəzarətdə saxlamaq, virusun geniş yayılmasının qarşısını almaq və insanların həyatını maksimum şəkildə qorumaq mümkün oldu.\nXüsusi karantin rejimi dövründə yoluxma hallarının sayı minimuma endirilmiş, ölkəmizdə ölüm halları çox aşağı səviyyədə olmuş, xüsusi rejimli xəstəxanalarda müalicə olunaraq sağalanların sayı yeni yoluxanların sayını üstələmişdir.\nAmma təəssüflə qeyd etməliyik ki, xüsusi karantin rejimi yumşaldılandan və sərt qadağalar aradan qaldırılandan sonra yeni yoluxma hallarının sayında artım müşahidə olunmağa başlanmış, əldə edilmiş pozitiv nəticəni qoruyub saxlamaq mümkün olmamışdır.\nMəhdudlaşdırılma yenidən aktivləşdirildi\nNazirlər Kabinetinin Mətbuat xidmətinin rəhbəri İbrahim Məmmədov məlumat verdi ki, son günlər yoluxma dərəcəsinin artmasına, sağalanların sayının yoluxanların sayından xeyli geri qalmasına səbəb vətəndaşların məsuliyyətsizliyidir.\nOna görə də karantin rejiminin yumşaldılması dayandırılır və yenidən məhdudlaşdırılma aktivləşdirilir: "Belə ki, cümə günü axşamdan bazar ertəsi səhərə kimi tam qapadılma tətbiq olunacaq. İctimai və fərdi nəqliyyat hərəkəti, küçəyəçıxma, iş rejimi məhdudlaşdırılacaq, mağazalar qapadılacaq. Bir sözlə, tam qapalı rejim yaradılacaq”.\nOperativ Qərargahın qərarına əsasən, 2020-ci il 6 iyun saat 00:00-dan 8 iyun saat 06:00-dək Bakı, Sumqayıt, Gəncə, Lənkəran şəhərlərinin və Abşeron rayonunun ərazisində bütün iş, xidmət və ticarət sahələri üzrə fəaliyyət, eyni zamanda ictimai nəqliyyatın və avtomobillərin hərəkəti dayandırılacaq. Qeyd olunan tarixdə əhalinin yaşayış yerlərini və ya olduğu yerləri tərk etməsi qadağan edilir.\nYalnız xüsusi təyinatlı, qəza-bərpa, təcili tibbi yardım avtomobillərinin və fəaliyyətinə icazə verilən orqanların (qurumların) və təşkilatların xidməti avtomobillərinin hərəkətinə icazə veriləcək:\nsosial xidmət müəssisələrinin fəaliyyəti, o cümlədən əqli və hissiyyat pozuntusu olan, habelə xüsusi qayğıya ehtiyacı olan şəxslər üçün baxıcılıq xidməti;\nmeliorasiya və su təsərrüfat\nVətəndaşlar kütləvi şəkildə qaydaları pozmağa cəhd edirlər\nHazırda COVID-19-la mübarizənin yeni mərhələsinə qədəm qoymuşuq və vəziyyət heç də ürəkaçan deyil. Tibbi Ərazi Bölmələrini İdarəetmə Birliyinin (TƏBİB) İdarə Heyətinin sədri Ramin Bayramlı vurğulayır ki, bu həftə başlayandan indiyədək koronavirusa yoluxmada ciddi say artımı ilə qarşı-qarşıyayıq: "Çox təəssüf ki, vətəndaşlar kütləvi şəkildə qaydaları pozmağa cəhd edirlər. Onlar cəmiyyətin müxtəlif təbəqələrinin müraciətinə laqeyd yanaşırlar. Nəticədə rəqəmlər artır və tibb müəssisələrinin üzərinə böyük yük düşür”.\nKoronavirus infeksiyasının yayılmasına səbəb olan əsas hallardan biri də əhalinin qoruyucu maskalardan istifadə etməməsi ilə əlaqədardır.\nBuna görə də artıq ölkəmizdə epidemiya əleyhinə, sanitariya-gigiyena və karantin rejimləri dövründə tənəffüs yollarını qoruyan fərdi vasitələrdən istifadə ilə bağlı müvafiq icra hakimiyyəti orqanı tərəfindən müəyyən edilən tələblərin pozulmasına, habelə vəzifəli şəxslər tərəfindən həmin tələblərin pozulmasının qarşısının alınmamasına görə cərimələr müəyyənləşdirilib.\nBelə ki, epidemiya əleyhinə, sanitariya-gigiyena və karantin rejimləri dövründə tənəffüs yollarını qoruyan fərdi vasitələrdən istifadə ilə bağlı müvafiq icra hakimiyyəti orqanı tərəfindən müəyyən edilən tələblərin pozulmasına, habelə vəzifəli şəxslər tərəfindən həmin tələblərin pozulmasının qarşısının alınmamasına görə fiziki şəxslər 50, vəzifəli şəxslər 100, hüquqi şəxslər 200 manat məbləğində cərimə ediləcək. Bu, Prezident İlham Əliyevin təsdiqlədiyi İnzibati Xətalar Məcəlləsinə edilən dəyişiklikdə əksini tapıb.\nHələ də COVID-19-la mübarizə ilə bağlı nə peyvənd, nə də müalicə üsulu var\nOperativ Qərargahın xüsusi karantin rejiminin müəyyən günlərdə sərtləşdirilməsi qərarı koronavirusun yayılma sürətinin azaldılmasından, onun törədə biləcəyi fəsadların minimuma endirilməsindən irəli gəlib. Bu qərardakı məhdudlaşdırıcı mahiyyət ümumi xarakterli olmaqla təhlükəli virusdan müdafiədə effektivliyi artırmaq, əhalini qorumaq, mümkün qədər çox insanın evdə qalmasını təmin etmək məqsədi daşıyır.\nBu məqamda hər birimizin üzərinə böyük iş düşür. Əgər həyatımızın normal məcraya yönəlməsini istəyiriksə, vətəndaş məsuliyyəti, milli həmrəylik göstərməliyik. Hər bir şəxs özünü, yaxınlarını və digər cəmiyyət üzvlərini qorumaq üçün mövcud sanitar-gigiyenik qayda və tələblərə ciddi riayət etməli, başqalarını da bu fəaliyyətə dəvət etməlidir.\nPandemiya vəziyyəti hələ də davam etdiyindən və COVID-19 infeksiyasının müalicəsi üçün zəruri dərman preparatı, eyni zamanda bu xəstəliyə qarşı peyvənd tapılmadığından virusla mübarizə hər kəsin gündəlik həyat tərzinə çevrilməlidir.\nÜmumdünya Səhiyyə Təşkilatının (ÜST) Avropa Regional Bürosunun direktoru Hans Henri Kluge xəbərdarlıq edib ki, yeni növ koronavirus infeksiyasının yenidən alovlanması ilə bağlı real təhlükə var: "Koronavirusun yayılmasının qarşısı alınmasa, xəstəlik dağıdıcı ola bilər: "Məhdudiyyətləri aradan qaldıran ölkələrin sayı artdıqca, COVID-19-un yenidən alovlanması təhlükəsi yaranır. Hazırda vəziyyət ilin əvvəli ilə müqayisədə heç də yaxşı deyil. Bizim hələ də COVID-19-la mübarizə ilə bağlı nə peyvəndimiz, nə də müalicə üsulumuz var”.\nBaş Prokurorluq cəbhədəki son vəziyyətlə bağlı növbəti məlumat yayıb00:45 06.06.2020\nBaş Prokurorluq: Ermənistan ordusunun top atəşi nəticəsində Naftalan rayonunda bir ailənin beş üzvü həlak olub00:45 06.06.2020\nHazırkı vaxtadək ümumilikdə mülki əhalidən 19 nəfər müxtəlif dərəcəli bədən xəsarətləri alaraq xəstəxanalara yerləşdirilib00:45 06.06.2020\nPolkovnik Şair Ramaldanov: Azərbaycan Ordusu qarşıya qoyulmuş tapşırığı uğurla yerinə yetirəcək00:45 06.06.2020\nSəfərbərlik və Hərbi Xidmətə Çağırış üzrə Dövlət Xidməti bəzi xarici saytlarda yer alan təxribat xarakterli məlumatları təkzib edib00:45 06.06.2020\nBaş Prokurorluq Ermənistan ordusunun genişmiqyaslı təxribatları ilə bağlı yeni məlumat yayıb00:45 06.06.2020


Bakıda şagirdi döyən müəllim və direktoru işdən qovuldu - Azinforum.az İnformasiya Portalı\nAna səhifə / Siyasət / Bakıda şagirdi döyən müəllim və direktoru işdən qovuldu\nBakı Şəhəri üzrə Təhsil İdarəsi müəllimin orta məktəb şagirdinə qarşı xəsarət yetirməsi faktı üzrə tədbirlər görüb.\nVirtualaz.org bildirir ki, bu barədə idarənin İctimaiyyətlə əlaqalər sektoru məlumat yayıb.\nMəlumatda qeyd olunur ki, Bakı şəhəri 247 nömrəli tam orta məktəbin şagirdinə müəllimi tərəfindən xəsarət yetirilməsi barədə məlumatlar aidiyyəti üzrə araşdırılıb və öz təsdiqini tapıb: “Müəyyən olunub ki, məktəbin riyaziyyat müəllimi Sevil İsmayılova peşə fəaliyyəti zamanı “Müəllimlərin etik davranış qaydaları”nın tələblərini pozub. Məktəbin direktoru Raya Allahverdiyeva isə faktla bağlı vaxtında zəruri tədbirlər görməyərək, S.İsmayılovanı məsuliyyətdən yayındırmağa çalışıb.\nAraşdırmanın nəticəsi olaraq 247 nömrəli tam orta məktəbin direktoru Raya Allahverdiyeva ilə bağlanmış əmək müqaviləsinə xitam verilib. Məktəbin riyaziyyat müəllimi Sevil İsmayılova ilə bağlanmış əmək müqaviləsi isə Əmək Məcəlləsinin 70-ci maddəsinin “ç” bəndinə əsasən ləğv olunub”.\nÖncəki Partlayış olan evin sahibi yüksək vəzifəli şəxsdir… – Fotolar +Yenilənib\nNövbəti Çörəyin içindən qurd çıxdı – Bakıda…


"Uşaq pulu tətbiq olunsa, sosial yardımdan imtina etməliyik” - Günün Səsi\n“Uşaq pulu tətbiq olunsa, sosial yardımdan imtina etməliyik”\n0\t11 Mart 2019 21:55\n“Bir çox ölkələrdə uşaq pulu tətbiq olunur. Bəzilərində isə yalnız ünvanlı sosial yardım proqramı işləyir. Bizdə hazırda ünvanlı sosial yardım proqramıdır. Uşaq pulu tətbiq olunacaqsa, onda ünvanlı sosial yardım proqramından imtina etməliyik”.\nGununsesi.org xəbər verir ki, bu sözləri “Yeni Sabah”a açıqlamasında Milli Məclisin Əmək və sosial siyasət komitəsinin üzvü, deputat Musa Quliyev deyib. Onun sözlərinə görə, uşaq pulu tətbiq edəndə çoxuşaqlı ailələrin\n“Uşaq pulu və ünvanlı sosial yardımın paralel tətbiqinin nə dərəcədə doğru olduğunu bilmirəm. Yəqin ki, ya uşaq pulu, ya da ünvanlı sosial yardım tətbiq olunacaq. Hər halda maraqlı bir mövzudur, müzakirə etməyə dəyər. Son qərarı təbii ki, hökumət verməlidir. Bunun həm də maliyyə yükü hesablanmalıdır. Ən əsası isə ailənin sosial müdafiəsində hansı daha çox rol oynayırsa, o sistem tətbiq olunmalıdır. Hazırda ünvanlı sosial yardım sistemi özünü doğruldur. Eyni zamanda özünüməşğulluq proqramları da tətbiq olunub. Uşağın doğulmağına, çoxuşaqlı ailələr üçün müavinət var. Uşaqlarla bağlı bir neçə müavinət tətbiq olunur, amma bütün yaş qrupundan- 17 yaşa kimi olanlara tətbiq olunacaqsa, məncə böyük rəqəm istəyəcək. Bunların maliyyə mənbələri, imkanları, sosial tərəfləri ölçülüb-biçilməlidir. Hər halda bu məsələ qaldırılıbsa, bunu müzakirə etmək olar. Düşünürəm ki, müzakirəyə layiq təşəbbüsdür. Əgər uşaq pulu verilirsə, bu 18 yaşa qədər uşaqların hamısını əhatə etməlidir. Amma hansı kateqoriyanın xərci çoxdur, azdır, tələbata uyğun uşaq pulunun məbləği müəyyənləşdirilməlidir”.


Səbrin sonu salamatlıqdır -Mina Rəşid yazdı\nMüstəqil AZ 12:04 / 14 Aprel 2021\nSəbir elə bir nemətdir ki, bəzən onu səbirsizlik edə-edə, bəzən başına bəlalar gəldikdən sonra anlayırsan. Yoxsa səbir haqqında nə qədər danışsalar, öyüd-nəsihət etsələr dinləməz və ya dinləsən də əməl etməzsən.\nÇünki tələskənlik, səbirsizlik insanın canında, qanındadır. Hərdən elə tələsirik ki, günləri sahv salırıq. Axı günlər də tez keçir, göz açıb qapayınca axşam olur. Biz həyatla mübarizədə, bəzən bir-birimizlə qovğada, qaçaqaçda, qovhaqovda yaşayırıq. Bəzən də, bundan usanır, dünyanın gərdişindən bezir, yaşamağa səbri, hövsələsi çatmır adamın. Bax, onda səbir etmək, dünyada bir damla olduğunu düşünmək qəlbi sakitləşdirir. Yoxsa özünü dünyanın mərkəzində görmək, təkəbbürlülük səni məhv edəcək…\nSəbirin isə sonu salamatlıqdır, deyirlər. Bəzən bircə anlıq səbir etmək, dayanmaq həyatını xilas edər. Necə ki, qəzəblə qalxan zərərlə oturar, deyirlər. Günümüzdə ailədə, qonşular, qohumlar arasında baş verən üzücü hadisələr imanın zəifliyinin, səbirsizliyin nəticələri deyilmi? Bu gün bütün dünyada olduğu kimi biz də, pandemiya şəraitinə uyğunlaşmağa, bu vəziyyətə dözməyə və virusla mübarizə aparmağa məcburuq. Eyni adamlar, eyni mühit, eyni mənzərələr, qayğılar adamı həqiqətən çox sıxır. Mütəxəssislər də, elə bu səbəbdən ailədə baş verən anlaşılmazlıqların səbəbi kimi bu günkü durumu önə çəkirlər. İdeal cəmiyyət və insan varmı? Səbirli olanlar öz-özlərinə bu sualı verir və düşünürlər. Səbirli olunca insan çox çətinliyin öhdəsindən gəlir. Çünki o həyatın bir imtahan olduğunu anlayaraq ümidini Yaradana bağlayır.\nSəbirin fəzilətləri ən gözəl şəkildə dinimiz İslamda öz əksini tapıb: “Biz sizi bir az qorxu, bir az aclıq, bir az da mal-dövlət, insan və məhsul itkisi ilə sınayarıq. Səbir edənlərə müjdə ver”(əl-Bəqərə, 155). Səbir bədəndə baş kimi dəyərləndirilir və imanın yarısı hesab edilir. Səbirsiz adam balaca bir şam kimi tezliklə qaranlığa qərq olar. Səbir etmək isə səni zəfərə, arzularına qovuşdurar. Müqəddəs Qurani Kərimdə Səbir sözünün 104 dəfə zikr edilməsi bizə çox şey deyir. Səbir deyiləndə göz önünə Əyyub Peyğəmbərin (s.a.s) imtahanı gəlir. Səbir etməkdə ən gözəl nümunə olan o Həzrət var-dövləti bir yana, övladlarını da itirir. Üstəlik ağır xəstəliyə düçar olur. Həmişə səxavət göstərdiyi, süfrəsinin başında əyləşdirdiyi qonşuları, elin adamları onu obasından, öz evindən çıxarırlar. Ona həqarət edirlər. Yanında vəfalı zövcəsi Rəhimədən başqa kimsə qalmır. O, 7 il məşəqqətlərə səbir edir. Fəqət bir gün yaralar gəlib dilinə yaxınlaşanda Uca Yaradana dua edir. Yalvarır ki, onun dilinə toxunmasın. Onu Uca Rəbbini zikr etməkdən məhrum buraxmasın… İmanın dərəcəsinə baxın! Əyyub Peyğəmbərin duası elə o anda qəbul edilir. İmtahanı bitən gözəl Peyğəmbərin itirdiklərini Qadir Allah onun özünə qaytarır. İndi kimsə düşünər ki, biz peyğəmbər deyilik, səbir etmək bəlkə Allahın seçdiyi qullarına xas olan bir keyfiyyətdir. Ancaq Uca Allah buyurur ki, hər kəs çəkə biləcəyi imtahanla hesaba çəkilər. Yetər ki, sən səbirli olub, imandan ayrılmayasan.\nPeyğəmbərimiz (s.a.s) buyurur ki, namaz nur, sədəqə sübut, səbir isə ziya, işıq kimidir. Heç kəsə Səbirdən daha xeyirli və böyük bir lütf verilməmişdir.\nElə isə, bu günkü pandemiya şəraitinin çətinliklərinə də, gəlin səbir edək! Səbir edək ki, dünyamızın işığı tükənməsin.\n← Faciə konsepsiyası – Soylu ATALI yazdı\nƏli Heydərovun qətli: silahlı cangüdən çölə çıxıb, az sonra killer atəş açıb →


“Nar” abunəçiləri üçün Novruz kampaniyası! - Ekspress.az\nCənubi Karolina Universitetinin Kvalifikasiya diplomunu almaq mümkün olacaq\nRamil Usubov tələbələrdən imtahan götürdü - FOTO\nİran ikitərəfli maliyyə sazişi imzalamağa dair danışıqlar aparır\nİlham Əliyev Müdafiə Nazirliyinin hərbi qulluqçularına ali hərbi rütbələr verib - Siyahı\nPrezident Müdafiə Nazirliyinin hərbi qulluqçularını təltif edib\nGecə düşən kimi ölüb, səhər dirilən qardaşlar\nUzun müddət telefona baxan uşaqların gözü çəpləşir\nGürcüstanda 10 polis işdən çıxarılıb\n “Nar” abunəçiləri üçün Novruz kampaniyası!\n“Nar” Novruz Bayramı ilə əlaqədar xüsusi kampaniyaya start verib. “Novruz Payı” adı ilə keçirilən kampaniyada mobil operatorun istifadəçiləri heç bir ödəniş etmədən əzizinə 100 şəbəkədaxili danışıq dəqiqəsi və ya 100 ölkədaxili SMS hədiyyə göndərə bilər. Kampaniya ərzində 1 nömrə sonsuz sayda hədiyyə qəbul edə bilər. Lakin 1 nömrə ancaq 1 dəfə hədiyyə göndərə bilər. Verilən bonuslar istifadəçi hədiyyəni aldığı günün sonuna qədər aktiv olacaq. Qeyd edək ki, kampaniya martın 19-da başlayır, martın 21-də isə başa çatacaq.\n100 dəqiqə hədiyyə göndərmək üçün dostunun nömrəsini 780-ə göndərmək və ya *780#nömrə#YES yığmaq yetərlidir. 100 SMS hədiyyə göndərmək üçün isə istənilən “Nar” abunəçisinin nömrəsini 760-a göndərmək və ya *760#nömrə#YES yığmaq lazımdır.\n“Nar”-ın “Novruz payı” kampaniyası haqqında daha ərtaflı məlumatı nar.az internet səhifəsindən əldə etmək olar.\nAzərbaycanın nar istehsalçılarının əsas problemləri - AÇIQLANDI\nKondisioner idxalı 2 dəfə artıb\nQızılın qiyməti 6 illik rekordu yeniləyib\nYeni nəsil nəzarət-kassa aparatları vasitəsilə aparılan əməliyyatların üstünlükləri\nİlk 5 ayda 16 minə yaxın avtomobil idxal edilib\nAzərbaycan Ukraynadan 6 mln. dollarlıq dondurulmuş mal əti idxal edib


Nur-az.com - Ehtiyac həddində ruzi\nEhtiyac həddində ruzi\nHəzrət Peyğəmbər (s) səhabələrlə birlikdə bir dəvə otlağından keçərkən dəvə sahibindən bir az süd istəyir.\nDəvə sahibi: Dəvənin sinəsində olan süd qəbilə əhlinin sübh yeməyi, sağdığım süd isə axşam yeməyi üçündür.\nPeyğəmbər (s) dua edərək buyurdu: “Ya Allah, bu kişinin malını və uşaqlarını çox et!”\nOradan keçib gedirlər və yolda ayrı bir dəvə sürüsünə rast gəlirlər. Burda da dəvə sahibindən bir az süd istəyir. Dəvə otaran dəvələri sağır və südün hamısını o həzrətin (s) qabına tökür. Bundan əlavə bir qoyunu da sağıb südünü onlara verib ərz edir: Hələlik bu qədər süd sağa bildim, əgər icazə versəniz yenə də süd verim.\nHəzrət Peyğəmbər (s) əllərini qaldırıb dua edir: “Allahım, bu dəvə sahibinə ehtiyacı həddə ruzi əta et!”\nPeyğəmbərin (s) səhabələri ərz edirlər: “Ya Rəsuləllah! Sizin istəyinizi rədd edən dəvə sahibinə, bəyəndiyiniz şəxsə etdiyiniz duanı buyurdunuz. Amma sizin istəyinizi yerinə yetirənə Allahdan bir şey - ehtiyacı həddə - istədiniz ki, biz bunu adətən bəyənmirik!”\nHəzrət Peyğəmbər (s) buyurdu: “Var-dövlət çox olub səni özünə məşğul edəcəksə, ehtiyac həddində olması çox-çox yaxşıdır. Sonra bu duanı buyurdu: Ya Allah, Məhəmməd və ali Məhəmmədə ehtiyacları həddə ruzi əta et.”


Sumqayıtda “Atəş hazırlığı” » YeniSumqayit.az - Sumqayıt xəbərləri, maraqlı xəbərlər, yeniliklər vs...\nSumqayıtda şagirdlərə hərbi vətənpərvərlik hissinin aşılanması məqsədilə Həzi Aslanov adına 22 nömrəli tam orta məktəbdə gənclərin çağırışaqədərki hərbi hazırlıq fənnindən “Atəş hazırlığı” mövzusunda açıq dərs keçirilib.\nTədbirdə Təhsil Nazirliyi, şəhər icra hakimiyyəti, Təhsil Problemləri İnstitutu, Səfərbərlik və Hərbi Xidmətə Çağırış üzrə Dövlət Xidmətinin Sumqayıt şəhər şöbəsinin nümayəndələri, Qarabağ müharibəsi əlilləri, veteranlar, şəhər məktəblərinin direktorları iştirak ediblər.\nDərsin əyani hissəsində atəş hazırlığı dərsinin əsas əhəmiyyəti haqqında məlumat verilib. Qeyd edilib ki, bu dərs şagirdlərə pnevmatik silahlar və Kalaşnikov avtomatı vasitəsilə öyrədilir. Burada əsasən avtomatik silahların iş prinsipi, hissə və mexanizmlərin işi, eləcə də atəş qaydaları izah edilib. Bildirilib ki, atəş hazırlığı dərsi 4 təlim nöqtəsindən ibarətdir.\nBirinci təlim nöqtəsində avtomatın hissə və mexanizmləri, ikinci təlim nöqtəsində avtomatın natamam sökülüb-yığılması və darağın doldurulub boşaldılması, üçüncüdə atəş, dördüncü təlim nöqtəsində isə pnevmatik silahlardan praktik atəş tapşırığının yerinə yetirilməsi öyrədilib.\nSonra qiymətləndirmə aparılıb, manqaların fəallığı və 3 mərmidən neçəsinin hədəfə dəyməsi barədə şagirdlərə məlumat verilib.\nDərs şagirdlərin suallarının cavablandırılması ilə yekunlaşıb.


Almaniya və ABŞ azad ticarət sazişindən ümidlidirlər - Eunews\n06 May 2014 | 12:06\n"Deutsche Welle" xəbər verir ki, Almaniya kanslerinin müavini Ziqmar Qabriel (Sigmar Gabriel) mayın 5-də Avropa İttifaqı (Aİ) və ABŞ ticarət nümayəndələrini Berlindəki toplantıya dəvət edib. O, Aİ-ABŞ ticarət sazişinin Avropa üçün aşağı standartlar olmadığını bildirib.\nQabriel ABŞ və Aİ arasında azad ticarət sazişi olan Trans-Atlantik Ticarət və İnvestisiya Əməkdaşlığının (TTİP) qlobal ticarətin formalaşmasına şərait yaratdığını bildirib. "Trans-Atlantik sazişi qloballaşan iqtisadiyyata yeni standartlar gətirməlidir", – o deyib.\nO, təkcə Almaniya avtomobil istehsalçılarının aşağı rüsumlara görə 1 milyard avroya qənaət edəcəyini bildirib.\nAİ ticarət üzrə komissarı Karel de Quxt (Karel de Gucht) deyib ki, "Bu çox faydalı saziş olacaq, həmçinin müvafiq dəyər və prinsiplərimizi də dəstəkləyəcək". O qeyd edib ki, nəzərdə tutulan saziş ətraf mühitə, istehlakçılara və məlumatın mühafizəsi standartlarına heç bir ziyan vurmayacaq.\nMayın 5-də keçirilən görüşdə bəzi istehlakçıların və ətraf mühitin müdafiəçiləri azad ticarət sazişinin Aİ qaydalarını sıxışdırıb çıxaracağından narahat olduqlarını bildiriblər. Berlindəki görüşdə iştirak edən ABŞ-ın ticarət üzrə nümayəndəsi Maykl Froman isə nümayəndələri standartların aşağı düşməyəcəyinə əmin edib.\n"Gəlin, səmimi olaq"\nTənqidçilər həmçinin diqqəti danışıqların məxfiliyinə yönəldiblər. Qabriel bazar ertəsi bildirib ki, "Biz demokratik bir mühitdə məxfi müzakirələr apara bilmərik və aparmamalıyıq". O, bu prosesə Aİ və milli parlamentlərin hər ikisinin birlikdə cəlb olunmasına çalışacağını deyib.\nO, dünyada ən böyük azad ticarət zonasının yaradılması danışıqlarının təxirə salınması tələblərini rədd edib.\nQeyd edək ki, "TTIP" (Trans-Atlantik Ticarət və İnvestisiya Əməkdaşlığı) sazişinin köməyi ilə 100 minlərlə iş yeri yaranacaq, ticarət rüsumları xeyli dərəcədə ləğv olunacaq. Bununla yanaşı, şirkətlər bu sazişin ətraf mühit, təhlükəsizlik və digər sənaye standartlarını qaydaya salacağına ümid edirlər. Ölkələr üzrə dəyişən bu standartlar əlavə əmək və xərc tələb edir.\nAİ və Yaponiya azad ticarət sazişi danışıqlarını sürətləndirir\nAvrokomissar Avropa ölkələrini “riyakarlıqda” ittiham edir\n"ABŞ izləmələrini tənqid edən bəzi Avropa ölkələri "riyakarlıq" edirlər. Çünki onlar özləri öz vətəndaşlarının şəxsi məlumatlarını qorumurlar" – avrokommisar Redinq belə deyib.


Kimlərinsə məqsədlərində çirkin vasitə olmayın! - Millət vəkili "söyüş trollar"ına səsləndi\nÖlkə və xalq üçün həssas və taleyüklü proseslər var. Bu prosesləri layiqli həyata keçirmək yalnız bir toplumun gələcəyi baxımından əhəmiyyətli deyil. Burada söhbət xalqın və dövlətin dünyada özünü necə təsdiqləməsindən də gedir. Seçki məhz özünütəsdiq imkanlarının nümayiş meydanı, bir növ indiqatorudur. Son günlər baş verənlər isə onu deməyə əsas verir ki, bəziləri məsələnin mahiyyətini ya düzgün anlamaqda çətinlik çəkir, ya da…\nSeçki siyasi düşərgələrin milli maraq və mənafelər naminə birliyə, həmrəyliyə çağırış marafonudur. Marafonda məhz milli maraq və mənafeləri uzlaşdırmağı ən yaxşı bacaranlar qalib gəlir. Bu baxımdan Azərbaycan Respublikası Prezidentinin ictimai-siyasi məsələlər üzrə köməkçisi cənab Əli Həsənovun gündəmə gətirdiyi fikirlər son dərəcə önəmlidir. Dövlət rəsmisinin söylədikləri hakim komandanın siyasi qütblərə məhz xalq və dövlət naminə həmrəylik üçün uzatdığı əldir. Mübarizəni bu əli sıxaraq da aparmaq mümkündür. Amma bəziləri bu əlin nəyə görə uzandığını düşünə bilməyəcək dərəcədə piyada təfəkkürə malikdir...\nƏlbəttə, seçkiyə konkret siyasi düşərgənin sırf özünü təsdiqləmək imkanı kimi də yanaşmaq mümkündür. Hər bir cinahın bu imkandan maksimum faydalanmaq əzmi, prinsipiallığı, barışmazlığı anlaşılandır, təbiidir. Ancaq özünü isbat etmək tərzi vacib məqamdır. Əfsus ki, bizlər bunun sivil formasından çox, müəyyən mənada qurşaqdan aşağı zərbə vurmağa oxşayan təzahür formalarıyla baş-başayıq. Xüsusən də sosial şəbəkələrdə və internet media orqanlarında siyasi opponent saydıqları şəxslərə, onların ailə üzvlərinə qarşı təhqiramiz fikirlər səsləndirənlər, yazanlar sanki yarışa giriblər. Bu adamlar özlərini kimlərəsə göstərmək, "baxın, biz də iş görürük” mesajı vermək istəyirlər. Tam əminəm ki, onların özlərini göstərməyə çalışdıqları qüvvələr də mübarizə vasitələrindəki primitivliyi təqdir etmirlər. Sadəcə məqsədləri bəllidir və bu məqamda "məqsəd vasitəyə bəraət qazandırır” deyib gülüş obyektinə çevrilmişləri seyr etməkdən zövq alırlar. Deməli, əsas olan kimlərinsə məqsədlərində çirkin vasitəyə çevrilməməkdir. Təəssüf ki, biz bəzilərinin timsalında bunun əksini də görürük...\nBiz görürük ki, bir qrup şəxs məskunlaşdıqları xarici ölkələrdə millətimizə və xalqımıza məxsus dəyərlərə, bu dəyərləri yayan, təbliğ edən insanlara qarşı, belə demək mümkünsə, söyüş səlibi elan ediblər. Əlbəttə, əvvəllər də belələrinə az rast gəlməmişik. Müxtəlif beynəlxalq konfranslarda ermənilərin və gürcülərin siyasi düşərgə müxtəlifliyindən asılı olmayaraq, milli maraqlar naminə birgə hərəkət etdiklərini müşahidə etdiyimiz halda, belələrinin qırmızı cizgiləri keçmələrinin həyasızlıq motivlərindəki rəngarənglikdən heyrətlənmiş və təəssüflənmişik.\nAxı necə ola bilər ki, sivil Qərb ölkəsində məskunlaşıb bu qədər sivil olmayan tərzdə mübarizə aparasan? Bu adamlar yaşadıqları cəmiyyətdəndəmi heç nə öyrənməyəcək, öyrənməyə çalışmayacaq tükəniblər? Axı bu adamların yaşadıqları Qərb cəmiyyətlərində siyasətçilər kifayət qədər vətənpərvərdirlər, milli ideya və baxışların fövqündədirlər. Bunlara nə olub görəsən?!\nAzərbaycan dünyanın harasında yaşayırsa-yaşasın, hər bir azərbaycanlının Vətənidir. Düşünürəm ki, hadisə və proseslərə baxışdakı hər cür müxtəliflikdən asılı olmayaraq, bu Vətəni və bu Vətənin dəyərlərini qorumaq lazımdır. Bu dəyərlərdə təhqir, siyasi mübarizəni qazanmaq naminə özünə qarşı guya mənəviyyatsızlıq edildiyinə dair nələrisə uydurmaq, mənsub olduğu xalqın qurub-yaratdığı dövlətin atributlarına qarşı cılız davranış nümayişi əsla yoxdur. Bu dəyərlərdə mərdlik, bütövlük, sadiqlik, ardıcıllıq, qətiyyət, alicənablıq var.\nXalq bu dəyərləri özünün həyat amalına çevirənləri sevir və onlara hər zaman etimad göstərir. Şübhəsiz ki, 11 aprel Prezident seçkisi də bu etimadın növbəti təntənəsi kimi tarixdə layiqli yerini tutacaqdır.


Qəsəbə sakinlərindən bələdiyyələrə örnək olacaq addım - FOTOLAR\n16/04/2018 [12:40] - Cəmiyyət - ( 3307 dəfə baxılıb)\n“Əslində bunu siz etməliydiniz...”\nKürdəxanı qəsəbəsi yeni yaşayış massivində yaşayan sakinlər növbəti dəfə bələdiyyələrə önək olacaq addım atıblar. Hər il olduğu kimi sakinlər bu il də öz aralarında pul yığaraq yollarını təmir etməyə başlayıblar. Sakinlər bildirirlər ki, onlarla heç bir qurum maraqlanmır. Dəfələrlə yollarının təmiri üçün bələdiyəyə müraciət etsələr də, heç bir nəticə olmayıb. Yeni yaşayış massivi isə Məmmədli bələdiyyəsinin tərkibindədir.\nMəmmədli qəsəbəsinin keçmiş bələdiyyə sədri Vaqif Nəbiyev işində yol veridiyi korrupsiya hallarına görə işindən uzaqlaşdırılıb. Yeni bələdiyyə sədri isə Xəyaləddin Məmmədov təyin edilib. Sakinlər bildirirlər ki, heç yeni bələdiyyə sədrinin üzünü belə görəməyiblər. Amma bu yaxında bələdiyyə sədrinin nümayəndəsi onlardan vergi tələb edib. Sakinlərin isə cavabı belə olub: “Vergi pulunu yolun təmirinə vermişik”. Sakinlər deyirlər ki, əslində yolları bələdiyyə təmir etməlidir. Amma bildiyimiz kimi Azərbaycanda bələdiyyələr pul çıxmayan yerdə özlərinə əziyyət vermirlər.\nSakinlərin ən böyük problemi isə yeni yaşayış massivində kanalizasiya xəttinin olmamasıdır. Onlar ümid edirlər ki, tezliklə onların bu problemi müvafiq qurumlar tərəfindən həll olunacaq və onlar rahat yaşayacaqlar.


Deputat: “Hikmət Hacıyev soruşdu ki...” - Sosium.Az\nBaş Prokurorluq ermənilərinGəncədə törətdiyi terror aktı ilə bağlı 5 dildə – fransız, ispan, alman, rus,ingilis dillərində video hazırlayıb.\nDünyanın erməni vəhşiliyihaqqında ətraflı məlumatlandırılması, beynəlxalq mediada Azərbaycan həqiqətlərinindaha çox yayılması baxımından bu cür addımlar nə dərəcədə əhəmiyyətlidir? Gələcəkdədə dünya ictimaiyyətinin baş verənlər haqqında dəqiq və qərəzsiz məlumat almasıüçün əcnəbi dillərdə bu cür materialların hazırlanması effektiv təbliğat vasitəsi sayıla bilərmi??\nSOSİUM.az xəbər verir ki, moderator.az-a danışan millət vəkili Naqif Həmzəyev erməni vəhşiliyinin ifşa edilməsi istiqamətindəatılan addımların önəminə diqqət çəkdi:\n“Azərbaycana qarşı törədilənbu terror aktını – hərbi cinayəti, onun mahiyyətini dövlətimiz dünya ictimaiyyətinəlazımınca təqdim edə bildi. Erməni vəhşiliyinin beynəlxalq mediadaişıqlandırılmasına nail olduq. Bütün kanallarla – həm PrezidentAdministrasiyası, həm XİN, həm Baş Prokurorluq, həm də Milli Məclis xətti iləbütün diplomatik korpuslara, beynəlxalq təşkilatlara gərəkli informasiyalarçatdırıldı.\nQeyd etdiyiniz kimi, Gəncədəkiterrorla bağlı bir neçə dildə videoroliklər də hazırlanıb ki, bunların da dünyaictimaiyyətini məlumatlandırmaq baxımından mühüm önəmi var. Bununla yanaşı,xarici dillərdə daha bir neçə videorolik hazırlanır. Dünən şəxsən məndəningilis dilində səlis danışan gənclərə ehtiyac duyulduğunu, bu cür gəncləraxtardıqlarını bildridilər. Biz onları xarici dildə sərbəst danışan gəncəli gənclərlətəmin etdik. Biz də maraqlıyıq ki, baş verən terror aktı haqqında elə Gəncə gənclərindili ilə dünya ictimaiyyəti məlumatlansın”.\n“Düşmən Gəncədəki bu terroru guya hansısa erməni şəhərindəbaş verən bir olay kimi təqdim etməyə çalışır”\nMillət vəkili, görülənişlərin önəmini qeyd etməklə yanaşı, görülməsi gərəkən işlərə də diqqət çəkdi:\n“Hesab edirəm ki, biz ermənilərinbu terror aktını dünya ictimaiyyətinə çatdıra bildik. Lakin iş bununla bitmişdeyil. Bu işlər bundan sonra da davam etdiriləcək.\nIki əsr boyunca ermənilərözləri haqqında yalan bir tarix uydurublar, qondarma bir obraz yaradıblar. Yaratdıqlarıbu qurama tarxi, bu yalançı obrazı dünya ictimaiyyətinə sırıya biliblər. Ermənihəyasızlığı o səviyyədədəir ki, onlar Gəncədəki bu terroru guya hansısa ermənişəhərində baş verən bir olay kimi təqdim etməyə çalışırlar. Necə ki, vaxtiyləXocalı soyqırımını guya onlara qarşı baş verən hadisə kimi təqdim etməyə cəhdedirdilər.\nDüşmənimiz çox mənfur vəhiyləgərdir. Onlar dinc əhalini qurbana çevirirlər. Bu baxımdan xarici mediayaverilən müsahibələr, xarici jurnalistlərin burada işləməsi üçün gərəkli şəraitinyaradılması olduqca önəmlidir”.\n“Beynəlxalq ictimaiyyətin məlumatlandırlması işikoordinasiyalı şəkildə təşkil olunub”\nMillət vəkili, xaricidiplomatların Gəncəyə səfərinin də olduqca faydalı və səmərəli keçdiyinivurğuladı:\n“Bildiyiniz kimi, Azərbaycandafəaliyyət göstərən bütün diplomatların, səfir və atteşələrin Gəncəyə və Mingəçevirəsəfəri təşkil edildi. Bu, çox gözəl bir addım oldu. Çünki həmin diplomatlar,beynəlxalq təşkilatların nümayəndələri öz gözləri ilə prosesi izlədilər. Gəncəsakinləri ilə ünsiyyətdə oldular. Onlar özləri də inana bilmirdilər ki, necəolur ki, uzaqmənzilli raket dinc əhalinin yaşadığı bir yerə atılır. Onlara hörmətliHikmət Hacıyev dəfələrəl sual verdi ki, burada hansısa hərbi obyektgörürsünüzmü? Diplomatlar özləri də şoka düşmüşdü ki, hərbi obyektlərinolmadığı bir yerə, dinc əhalinin yaşadığı bir yer necə, hansı məntiqlə raket zərbəsiendirilə bilər? Burada hər yer məktəblər, xəstəxanalar, yaşayış obyektləri,ticarət mərkəzləridir.\nHesab edirəm ki, beynəlxalqictimaiyyətin məlumatlandırlması işi koordinasiyalı şəkildə təşkil olunub və bütün əlaqədar dövlət qurumları bu məsələdəyaxından iştirak edir. Hansı ki, bunun özü bir uğur kimi xarakterizə edilə bilər”.


"Bir şəkərburanın kalorisi bir boşqab plovla eynidir" - Nəyi necə yeyək? - xanimlar ucun qadin xeberleri\nPublika.az-a istinadən xəbər verir ki, bütün bunlarla bağlı aile.lent.az dietoloq-mütəxəssis Leyla Zülfüqarlının fikirlərini öyrənib.\nDietoloq bayram günlərində qidalanmamıza xüsusi diqqət etməyimizi tapşırır. Bu baxımdan Novruz bayramı ikiqat məsuliyyət tələb edir: "Novruzu daha çox şirniyyat bayramı kimi xarakterizə edə bilərik. Şirniyyatlardan təkcə bir şəkərbura bir pay kalorili yemək qədərdir. Məsələn, bir boşqab yağlı ətli aşqarası ilə plov təqribən bir şəkərburanın kalorisi ilə ekvivalentidir. 1 şəkərbura 650 kaloridirsə, bir qab plovda da təqribən bu qədər kalori var".\nSağlamlıq Baxılıb: 1247 Tarix: 21 mart 2017\nEvli kişi ilə ailəli olan Şəbnəm oğluna bu adı qoydu - FOTOLAR\nMüğənni Şəbnəm Tovuzlu (Əsədova) ikinci dəfə ana olub. -a istinadən xəbər verir ki, bu barədə ifaçının özü məlumat verib. O bildirib ki, oğlu olub: "Çox sevincliyəm. Oğlum dünyaya göz açdı. Çəkisi də 4 kilo. Bir neç\nsonxeber.az sonxeberler.az reseptler kosmetika mehsullari geyim necə seçməli virtual dərslər zirinc haqqinda frans subert haqqinda yay kolleksiyasi 2020 kosmetika plimbir kremi ariqlama


Gördüyümüz Nizami ağcabədili axund imiş – Maraqlı fakt\n11:35 28 Yanvar 2020 4054 dəfə oxunub\n4054 dəfə oxunub\nKulis.az xəbər verir ki, 1939-cu ildə Azərbaycan SSR MK tərəfindən Nizami Gəncəvinin 800 illik yubileyi keçirilməsi qərara alınıb. Amma bu yubileydə Nizamini əyani surətdə canlandıracaq hər hansı şəkli olmur. Buna görə də müsabiqə elan olunur, ədəbiyyatşünaslar, tarixçilər və rəssamlar işə cəlb olunur.\nƏslində Nizaminin siması və görünüşü haqqında tarixi mənbələrdə məlumat yoxdur. Sözügedən portret o dönəmin şeyx görkəminə uyğun təxminən hazırlanıb. Ermitajda qorunan bir qədim mis qabın üzərində XII əsrin 3 böyük şəxsinin rəsmi həkk olunub. O şəxslərdən birinin Nizami olduğu qeyd edilir. Bu informasiyaya inansaq, Nizami cılız, saçı tökülmüş bir şəxs olub.


FHN əhaliyə xəbərdarlıq etdi – “Təhlükəli ərazilərdən uzaq durmağı…” - AzToday\nƏsas səhifə/Cəmiyyət/FHN əhaliyə xəbərdarlıq etdi – “Təhlükəli ərazilərdən uzaq durmağı…”\nFHN əhaliyə xəbərdarlıq etdi – “Təhlükəli ərazilərdən uzaq durmağı…”\n13 İyun, 2022 [09:47]\nFövqəladə Hallar Nazirliyi (FHN) əhaliyə müraciət edərək, sel və daşqın təhlükəli ərazilərdən uzaq durmağı tövsiyə edib.\nBu barədə FHN-dən bildirilib.\n“İyun ayının 10-da axşam saatlarından etibarən Daşkəsən rayonunda yağan güclü yağış nəticəsində bəzi dağ çaylarından qısamüddətli sel keçib, bir sıra kommunikasiya xətlərinə, körpülərə, vətəndaşların təsərrüfatlarına ziyan dəyib, bir neçə avtomobili sel aparıb. Hadisə nəticəsində xəsarət alan olmayıb”, – nazirlik qeyd edib.\nFövqəladə Hallar Nazirliyi bir daha əhaliyə müraciət edərək sel və daşqın təhlükəli ərazilərdən uzaq durmağı, belə bir təhlükə ilə üzləşdikdə dərhal yaxınlıqdakı yüksəkliyə qalxmağı və Nazirliyin “112” qaynar telefon xəttinə məlumat verməyi tövsiyə edir”, – nazirlikdən əlavə edilib.\nJurnalistin telefonunu qaçıran məmur kimin kadrıdır?\n"Azərişıq"-ın keçmiş işçisi: "2021-ci ildən şəbəkədə rüşvət halları artıb"


Dünya futbolunda ilk qolu kim vurub?\nFutbolun beşiyi sayılan İngiltərə eyni zamanda dünyanın ən keçmiş liqasına ev sahibliyi edir\n125-ci ilini qeyd edən İngiltərə Premyer Liqası 1888-ci il sentyabrın 8-i start götürüb.\nO gündən indiyə kimi liqanın ilk qolunu, başqa cür desək, futbol tarixinin ilk rəsmi qolunu kimin vurduğu mübahisə edilirdi. Çoxları ilk qolun "Aston Villa"nın futbolçusu Qerşom Koks tərəfindən vurulduğunu zənn edirdi.\nAncaq Robert Boylinq adlı bir futbol eksperti bunun yanlış olduğunu təsdiqləyən faktı ortaya çıxarıb. Boylinqin tapdığı bir elanda "Aston Villa" –"Vulverhempton" matçının əslində nəzərdə tutulan vaxtından yarım saat gec başladığı məlum olub. Bu isə Premyer Liqa və dünyada ilk qolun sahibi hesab edilən Koksun yerli vaxtla 16:01-də fərqləndiyini sübut edib.\nAraşdırmalar saat 15:45-də başlayan "Bolton" - "Derbi Kounti" matçında meydan sahiblərinin futbolçusu Ceyms Kanyon Davenportun matçın 2-ci dəqiqəsində qol vurduğunu ortaya çıxarıb. Bununla da, Davenport 1888-ci il sentyabrın 8-i saat 15:47-də rəqib qapısına yol tapmaqla futbol tarixinin ilk qolunun müəllifi kimi yaddaşlara düşüb./qol.az/


Ana səhifə » Qəzetin pdf formatı\t» Bu gündən məktəbəhazırlıq qruplarına sənəd qəbulu başlayır\nAvqustun 26-sı saat 12:00-da məktəbəhazırlıq qruplarına sənəd qəbulu başlayır.\nBakı Şəhəri üzrə Təhsil İdarəsindən AZƏRTAC-a bildirilib ki, məktəbəhazırlıq qruplarına şagird qəbulu www.mektebeqebul.edu.az elektron sistemi vasitəsilə həyata keçiriləcək.\nXüsusən Bakı şəhərində valideynlərə əsas tövsiyəmiz ondan ibarətdir ki, onlayn qeydiyyat prosesinin təxminən 1 ay davam etdiyini nəzərə alaraq tələsməsinlər. Bu il bütün 5 yaşlıların 90 faizinin məktəbəhazırlıq qruplarına cəlb olunması üçün dövlət tərəfindən imkan yaradılıb.\nMəktəbəhazırlıq qruplarına onlayn qeydiyyat prosesi haqqında daha ətraflı məlumat veriləcək.


Qəhrəmanliq Salnaməsi / Ülvi Məmmədov\n13.06.12 07:07 ərzində olan dəyişikliklər\tYazan redaktor\t13.06.12 07:04\nO qanlı şənbə gecəsindən bizi iyirmi il ayırır. Azərbaycan xalqının milli azadlıq hərəkatı fədailərinin vəhşicəsinə şəhid edildiyi 20 Yanvar gecəsini düşündükcə müxtəlif fikirlər gəlir insanın ağlına.\nAradan iyirmi il keçməsinə baxmayaraq Vətən uğrunda canlarından keçən bu fədailərin xatirəsi hələ də öz təzəliyini qoruyub saxlamaqdadır. Bu gün sürətlə inkişaf edən, gündən-günə çiçəklənən Azərbaycanımızın hər qarışında onları görmək mümkündür. Onlar əsarətə qarşı bir yumruğa dönən xalqın önündə gedən igid oğullarımız və qızlarımız idi. Bu torpaq azadlığa çıxmadan onların müqəddəs qanları ilə yuyularaq düşmən kirindən təmizləndi.\nŞəhidlik müqəddəs zirvədir. Çünki şəhidlər yüksək amal uğrunda canlarından keçən ülvi insanlardır. Məhz buna görə də ilahi kitabımızda “şəhidlər ölməz, onlara ölü deməyin, onlar diridirlər” buyurulur. Onlar elə bizim qəlbimizdə də daim yaşayırlar. Hər bir azərbaycanlının Sovet müstəmləkəsindən azad və firavan olmasında onların rolu əvəzolunmazdır. Onlar bu xalqa, bu vətənə olan borclarından çox-çox artıqlamasıyla çıxdılar. Qədirbilən xalqımız və Azərbaycanın inkişafına, dünyada tanınmasına böyük xidmətlər göstərən müdrik prezidentimiz İlham Əliyev cənabları hər zaman şəhidlərimizin əziz xatirəsini hörmətlə yad edir və onları gələcək nəsillər üçün bir nümunə göstərir. Bu gün paytaxtımız Bakıya gələn hər bir rəsmi qonaq ilk ziyarətini oradan başlayır. Çünki Azərbaycanın müstəqilliyi də oradan başlayır. Bu da azadlıq fədailərinə göstərilən misilsiz hörmətin, ehtiramın bir nümunəsidir.\nAzərbaycan xalqının başı çox bəlalar çəkib, dəfələrlə yadelli təcavüzlərə məruz qalıb. Amma bütün sınaqlardan üzüağ çıxıb. Heç bir zaman düşmən qabağında əyilməyib, sınmayıb. Qanlı Yanvar faciəsi şəhidlərimizsə tarixən keçdiyimiz qəhrəmanlıq salnaməsinin simvoluna çevriliblər. Bu gün Azərbaycanın elə bir şəhəri, elə bir rayonu yoxdur ki, orada 20 Yanvar şəhidlərinə abidə ucalmasın. Çünki\nAxı, el qeyrəti çəkdi ŞƏHİDLƏR


Lukaşenko müxalifətə xəbərdarlıq edib\nBelarus müxalifətinin namizədləri parlament seçkilərinə buraxılmayıb\nBelarus prezidenti Aleksandr Lukaşenko ölkə müxalifətinə bazar günü parlament seçkilərinin əleyhinə aksiya keçirməməklə bağlı xəbərdarlıq edib.\nCənab Lukaşenko müxalifət üzvlərini qorxaq adlandıraraq, onların xalqa deməyə sözü olmadığını bildirib. Belarus prezidenti deyib ki, bütün dünya ölkədə onun sözlərilə “darıxdırıcı” seçkilərdən razı qalmalıdır və əlavə edib ki, seçkilər inqilab və üsyan olmadan keçib.\nBelarus hökuməti 2010-cu ildə Minskdə prezident seçkisindən sonra demokratiya tərəfdarlarının nümayişini qəddarlıqla dağıtmışdı. Çox sayda müxalifət üzvü həbs edilmişdi.\nÖlkə rəsmiləri müxalif namizədlərin demək olar ki, heç birinin bazar günü parlament seçkilərində iştirakına imkan verməyib. Müxalifət partiyaları xalqı səsverməyə getməməyə çağıraraq, seçkilərə boykot etməyə səsləyib.\nBelarusun Mərkəzi Seçki Komissiyasının verdiyi məlumata görə, səsvermədə seçicilərin 66 faizi iştirak edib. Lakin şahidlər və müşahidəçilərin bildirdiyinə görə, seçki məntəqələrində seçki fəallığı müşahidə edilməyib.\nBirləşmiş Ştatlar prezident Lukaşenkonu Avropanın söz azadlığı və insan hüquqlarını pozan, müxalifəti əzib seçkiləri saxtalaşdıran son diktatoru adlandırıb.


İdman 16:53 / 13.01.2021\nDöyüş meydanında düşmənə sarsılmaz zərbə vuran Azərbaycan əsgəri bu gün öz doğmalarının yanına qəhrəman kimi qayıdır. Onların Vətən müharibəsində göstərdiyi rəşadət hər birimizi qururlandırır. Azərbaycanlı zabit və əsgərlərimiz ərazi bütövlüyü uğrunda bu haqq savaşında düşmənin belini qıraraq, onu torpaqlarımızdan qovdu. Vətən müharibəsinin başlandığı vaxtdan etibarən öz səhifələrində bu mövzunu diqqətdə saxlayan «Olimpiya dünyası» qəzeti silsilə yazıları davam etdirir. Qəzetdə dərc olunan müxtəlif sahələrdə fəaliyyət göstərən mütəxəssislərinin Vətən müharibəsi ilə bağlı fikirləri çoxsaylı oxucularımızın marağına səbəb olub. Həmin vaxtdan etibarən tanınmış idman mütəxəssisləri də öz fikirlərini bizimlə bölüşüblər. «Olimpiya dünyası» qəzetinin budəfəki qonağı Əməkdar bədən tərbiyəsi və idman xadimi, 2-ci dərəcəli "Vətənə xidmətə görə” ordenli, beynəlxalq dərəcəli hakim, əməkdar məşqçi, Yasamal rayon Ağsaqqalar şurasının sədri Cavanşir Qurbanov oldu. Cavanşir müəllimlə telefon əlaqəsi saxladıq. Uzun illər Azərbaycan güləşinin inkişafında böyük xidmətləri olan qocaman mütəxəssis öz fikir və təkliflərini bizimlə bölüşdü. Söhbətə Vətən müharibəsindəki qələbə ilə başlayan Cavanşir Qurbanov bunları dedi:\n«Yola saldığımız il Azərbaycan tarixində böyük və şərəfli tarix kimi yadda qalacaq. 44 günlük Vətən müharibəsində rəşadətli ordumuz böyük qəhrəmanlıq göstərdi. Ali Baş Komandan İlham Əliyevin rəhbərliyi ilə 28 ildən sonra əzəli və qədim Qarabağımız öz azadlığına qovuşdu. Müharibə hər zaman amansız olub. Vətən uğrunda döyüşlərdə neçə-neçə Azərbaycan övladı canından və qanından keçərək, vətəni mənfur düşməndən azad etməyə müvəffəq oldu. Vətən müharibəsində şəhidlik zirvəsinə ucalan hər Azərbaycan övladının ruhu qarşısında baş əyirik. Onları böyüdüb, boya-başa çatdıran valideynlərin əllərindən öpürük. Bu müharibə bir daha sübut etdi ki, Azərbaycan xalqı məğrur və vətəni canından çox sevən xalqdır. Bütün dünya bunun şahidi oldu. Azərbaycan Respublikasında qismən səfərbərlik elan edilməsi haqqında Azərbaycan Respublikası Prezidentinin Sərəncamından sonra minlərlə azərbaycanlı Ordu sıralarına yollandı. Onların hər biri döyüşlərdə böyük ruh yüksəkliyi ilə vuruşdular. Nəticə isə göz qabağındadır. Bu gün Azərbaycan Ordusu Qarabağı illərdən sonra düşmən əsarətindən azad edib».\nCavanşir müəllimlə zamanı təcrübəli mütəxəssis maraqlı bir fikirlə diqqətimizi çəkdi. O, bildirdi ki, müharibədə öz sağlamlığını itirən qazilərimizə bu gün daha çox diqqət yetirilir. Lakin bu diqqət maddi cəhətlə yanaşı, mənəvi olaraq daha da genişləndirilməlidir.\n«Qeyd etdiyim kimi, müharibənin amansızlığı özünü göstərdi. Vətən müharibəsində zabit və əsgərlərimiz şəhidlik zirvəsinə yüksəldilər. Bununla yanaşı xeyli yaralı qazilərimiz oldu. Onlar vətənin azadlığı üçün sağlamlığını qurban verdilər. Fiziki və mənəvi cəhətdən güclü olan Azərbaycan gənci bu gün bizim fəxrimizdir. Biz onları daim diqqətdə saxlamalıyıq. Qazilərimiz hiss etməlidir ki, Azərbaycan onlarla qürur duyur, onlardan qayğısını əsirgəmir. Bu gün müharibədən tərxis olan qazilərimizə hər an dəstək olmalıyıq. Onların asudə vaxtlarının səmərəli keçirilməsi üçün bir sıra işlər görməliyik. Qazilər üçün yeni idman klubları yaradılsa, yaxşı olardı. Həmin klubda onlar idmanla məşğul ola bilərlər. Orada həmçinin idmanla yanaşı digər sahələrdə istedadı olan gənclərimizə də imkan yaradıla bilər. Bunun üçün ölkənin hər bir yerində infrastruktur formalaşıb. Olimpiya idman komplekslərində bu işin həyata keçməsi üçün mövcud şərait yaradılıb. Bundan başqa şəhid ailələrində böyüyən övladlar ödənişsiz idmanla məşğul olmaları da, məqsədəuyğundur. Axı onlar gələcəyin əsgərləridir. Bu müharibə bir daha sübut etdi ki, gənc nəsil fiziki və mənəvi cəhətdən sağlam və vətənpərvər ruhda yetişib. Bu və ya digər məsələlərə də həssaslıqla yanaşmaq lazımdır. Bu işdə əlaqədar qurumlar xüsusi fəallıq göstərməlidirlər. Mən öz növbəmdə Yasamal rayon Ağsaqqalar şurasının sədri kimi, bu işdə öz qüvvə və bacarığımı əsirgəməyəcəm. Hesab edirəm ki, bu nəcib təklif tezliklə bəyəniləcək və öz bəhrəsini verəcək», - deyə o, bildirdi.\nİşğaldan azad olunan topaqlarımızda quruculuq işlərindən də danışan Cavanşir müəllim bildirdi ki, həmin ərazilərdə idman yeni dövrünə qədəm qoyacaq. Ermənilər tərəfindən dağıdılan idman qurğuları yenidən bərpa edilərək, idmansevərlərin ixtiyarına veriləcək. O, dedi: «Torpaqlarımız uzun illərdən sonra azadlığına qovuşdu. Qarabağda yeni dövr başlayır. İşğaldan azad olunmuş torpaqlarımızda yeni quruculuq işləri başlayır. İllərdən bəri doğma vətən həsrətilə yaşayan həmin torpaqların əsil sakinləri yaxın müddətdə yurd-yuvasına qayıdacaq. Həmin ərazilərdə yenidən canlanma hökm sürəcək. Hər bir sahədə yeni işlər görüləcək. İdman da Qarabağa qayıdacaq. Həmin rayon və şəhərlərdə yeni idman qurğuları inşa olunacaq. Qarabağlı idmançılarır sayı da artacaq. Bununla da bütün sahələr kimi Azərbaycan idmanı da daha sürətlə inkişaf edəcək. Biz idman xadimləri və mütəxəssisləri də buna tam əminik».


Türkiyədə hərbi çevirilişlər –TARİX - Azinforum.az İnformasiya Portalı\nAna səhifə / Gündəm / Türkiyədə hərbi çevirilişlər –TARİX\nTürkiyədə hərbi çevirilişlər –TARİX\n21-ci əsrdə, Cümhuriyyət tarixində Türkiyədə ilk hərbi çeviriliş 1960-cı ilin may ayında baş verib. Bu dövürdə Demokrat Partiya iqtidarda idi. İnsan hüquq və azadlıqları uğrunda mübarizə fəallarının həbsi, bürokratiyanın əsas gücə çevrilməsi, avtoritar idarəetmə, iqtisadi tənəzzül ziyalılar və hərbiçilərin narazılığına səbəb olmuşdu. Hakimiyyətə qarşı etirazlara reaksiya olaraq hökumət 1954-cü ildə KİV-in fəaliyyətini sərt tənzimləyən qanun qəbul etdi. “Ulus”, “Hüriyyət”, “Tərcüman” qəzetləri bağlandı. 1960-cı ilin yazında minlərlə insan Ankarada etiraz nümayişlərinə çıxdı. Mayın sonunda hərbiçilər hakim Demokrat Partiyasının rəhbərlərini həbs etdi. 1961-ci ildə baş nazir Adnan Menderes asıldı. Onunla birgə maliyyə və xarici işlər naziri edam olundu.\n1971-ci ildə ordu baş nazir Süleyman Dəmirəli istefaya getməyə məcbur etdi. Hərbiçilər Atatürk islahatlarını davam etdirəcək yeni hökumətin formalaşmasını tələb etdilər.Hakimiyyətə gələn texnokrat hökumət Konstitusiyaya dəyişiklik edərək, orduya xüsusi səlahiyyətlər verdi.\n1980-ci ildə isə hərbiçilər solçu və sağçı qüvvələrin silahlı münaqişəsindən sonra hakimiyyəti ələ keçirdilər. 70-ci illərin sonunda ölkədə siyasi bölünmə və münaqişələr pik həddinə çatmışdı. 10 il ərzində solçu-sağçı toqquşmalarında ölənlərin sayı 5 mini keçmişdi. 1980-ci il hərbi çevrilişindən əvvəl ölkənin onlarla vilayətində artıq hərbi vəziyyət elan olunmuşdu. Hökumətin devrilməsindən sonra general Kenan Evren başda olmaqla hərbiçilər hakimiyyəti götürdülər. 1980-1983-cü illər ərzində hərbiçilər ordunun səlahiyyətlərini artıran 800 qanunun qəbuluna nail oldular. Hərbi çevrilişdən sonra 230 min nəfər həbs edildi, 14 min nəfər vətəndaşlıqdan məhrum olundu.\n1997-ci ildə hərbiçilər Türkiyənin baş naziri Nəcməddin Ərbakanı istefaya getməyə vadar etdilər.\n2007-ci ildə AKP-nin hakimiyyətə gəlməsindən 5 il sonra Türkiyə Silahlı Qüvvələri Baş Qərargahı mətbuat üçün açıqlama yayaraq ordunun “Atatürkçülüyə, dünyəviliyə və respublikanın təməl prinsiplərinə sözdə deyil, əməldə sadiq olduğunu” bəyan etdi. Bu addım əsgərlərin hakimiyyə açıq təzyiqi, Ərdoğanı devirməyə hazırlıq kimi dəyərləndirmişdi. Ərdoğan ordunun təzyiqləri qarşısında geri çəkilmədi və mövqeyini qorudu. Bu açıqlamanın yayılmasında rolu olanlar isə istefaya göndərildi. Strateq.az\nÖncəki Jirinovski: “Türk hərbçiləri onsuz da hakimiyyəti ələ alacaq”\nNövbəti Ərdoğan yeni qiyamın mümkünlüyünü bildirdi


Amerika fəlakəti, Trampa sui-qəsd… – Öngörülər doğrulur - Bay Media\n18 ildən bir təkrarlanan Günəş tutulmaları bu günə qədər fəsadsız ötüşməyib. Ancaq sonuncu günəş tutulması hadisəsindən sonra heç bir təbii fəlakətin baş verməməsi illərdir “şablonlaşmış” fikri bir qədər unutdurdu. Ta ki, Amerika Birləşmiş Ştatlarını cənginə alan qasırğalar başlayana qədər.\nAxar.az xəbər verir ki, bu il də təkrarlanan nadir təbiət hadisəsini tam şəkildə yalnız ABŞ sakinləri müşahidə edə bildi. Qismən Qərbi Avropa və Cənubi Amerikanı əhatə edən Günəş tutulması ilk dəfə olaraq ABŞ-ın bütün ştatlarını əhatə etdi. Hətta bu Günəş tutulmasına “Böyük Amerika tutulması” adı da verdilər.\nSitat: “Günəş tutulması haradasa, hansısa zəlzələnin baş verməsinə təkan verə bilər”.\n2 gün ərzində 3-cü dərəcədən 5-ci dərəcəyə qalxan “İrma” Amerika tarixində ən güclü qasırğa hesab olunur. Qasırğanın qrafik versiyasında binaların ağac kimi yelləndiyi göstərilir. Müasir öncəgörücülərdən Johan Fenn Yutub kanalında bir neçə gün əvvəl daha 2 qasırğa, sunami və zəlzələ barədə öncəgörməsi olduğunu elan edərək, hökuməti daha çox xilasedici cəlb etməyə çağırıb.\n“Astrologiyada Ay və Günəş tutulmaları çox mühüm əhəmiyyət kəsb edir. Bu hadisə nəticəsində təbii fəlakətlər, təbiətin anormal dəyişikliyi, Ayın hərəkətinə uyğun olaraq okean-dəniz sularında qabarma və çəkilmələr olur. Ay tam bədirlənəndə dəniz və okean sularında daşqınlar baş verə bilər”.


Gərgin bir ana-qızı münasibətlərini necə bərpa etmək olar - Tərbiyə Və Evliliyin Balanslaşdırılmasına Dair Məsləhətlər\nAilə Qurmaq ƏyləncəlidirAilə Qurmaqla KöməkEvlilik MəsləhətEvliliyinizi Necə Xilas Etmək OlarRomantik Fikirlər Və MəsləhətlərEyni Cinsi Ailə QurmaqRuhi SağlamlıqBürc IşarələriMəşhurlarKoronavirus (Covid-19\nƏSas / Tərbiyə Və Evliliyin Balanslaşdırılmasına Dair Məsləhətlər / Gərgin bir ana-qızı münasibətlərini necə bərpa etmək olar\nGərgin bir ana-qızı münasibətlərini necə bərpa etmək olar\nAktiv qulaq asın\nSəmərəli ünsiyyət qurun\nÜmumi maraqları tapın\nThe münasibət ana ilə qızı arasında müqəddəs və qırılmazdır. Ana-qız münasibətlərinin əhəmiyyəti həm ana, həm də qızın emosional rifahı üçün vacibdir. Ancaq eyni zamanda mürəkkəb və müxtəlifdir.\nBəziləri arasında düşmənçilik olduğu halda, bəzi analar və qızları bir-birinin ən yaxşı dostudur.\nBəzi analar bir təsirli rabitə Bəziləri həftədə bir dəfə çətinliklə danışarkən qızları ilə bir sırada.\nBəzi analar və qızlar bir-birlərini həftəlik görürlər; bəzi analar və ya qızlar fərqli əyalətlərdə və ya ölkələrdə yaşayırlar.\nBəziləri müntəzəm olaraq mübahisə edir və dava edir, bəzi analar və qızlar münaqişədən çəkinirlər.\nAna-qız münasibətləri necə düzəldilir?\nOlacağı kimi hamar bir əlaqə yoxdur bütün münasibətlərdə eniş-yoxuş . Ana-qız münasibətləri həyatın hər mərhələsində yeni qarşılaşmalarla üzləşir və mübahisələr və anlaşılmazlıqlar qaçılmazdır.\nAncaq potensial maneələri erkən tanımağı öyrənirik, açıq ünsiyyət və ən əsası qucaqlaşma və bəyannamələrlə makiyaj sevgi və bir müddət ərzində təşəkkür edirəm.\nAşağıda ana-qız münasibətlərini düzəltmək üçün ediləcək bəzi tövsiyələr və işlər var.\n1. Aktiv olaraq dinləyin\nQırılmış bir ana-qız münasibətini düzəltmək üçün hər hansı bir gərgin münasibət olduğu üçün qulaq asmağınız lazımdır. Bacarmalısan diqqətlə qulaq asın ananıza və ya qızınıza. Sizinlə demək olar ki, hər şey haqqında danışa biləcəyini bildirin.\nDeyildiyi kimi, aktiv dinləmə “qarşı tərəfin söylədiklərini əks etdirməkdir”, ananızın və ya qızınızın dediklərini əks etdirəndə ona eşidildiyini və başa düşdüyünüzü söyləyirsiniz.\nDinləmək, çətin ana-qız münasibətlərini idarə etmək üçün açardır.\nYalnız ananız və ya qızınız tərəfindən deyilən sözlərə qulaq asmayın; mesajın altındakı hissləri dinləmək üçün əlinizdən gələni etməlisiniz. Qarşıdakı insanın hisslərini başa düşsəniz, ötürülən mesaj haqqında daha çox şey başa düşəcəksiniz.\nÇox vaxt dediyiniz sözlər həqiqətən hiss etdiyiniz kimi deyil, daha çox rast gəlmək üçün çalışdığınız şeylərdir. Buna görə diqqətlə dinləməyi öyrənməyiniz çox vacibdir. Ana ilə qızı arasındakı gərgin münasibətləri bərpa etmək üçün aktiv dinləmə vacibdir.\n2. Asanlıqla bağışla\nHissləriniz incidəndə və duyğularınız yüksək olduqda, bağışlamaq və ya istəmək çox vaxt çətindir əfv .\nAnanızın və ya qızınızın duyğularını və hisslərini diqqətlə dinləmək və potensial olaraq üzr istəmək üçün onları doğrulamaq əvəzinə, şəxsən hücum etdiyinizi hiss edirsiniz və daha sərt sözlərlə cavab verirsiniz.\nBu üslub yalnız daha çox qəzəb və inciyə səbəb olur.\nKimisə bağışlamaq etiraf etmir və ya baş verənlərin yaxşı olduğunu söyləyir. Bu təsirləndirmək, bağışlamaq və ya təsiri minimuma endirmək deyil. Mübahisədən sonra sadəcə 'bağışla' demək, sözlərimizin və hərəkətlərimizin qarşı tərəfi necə hiss etdiyini anlamağımıza imkan verən səmimi bir söhbətin qapısını açır.\nAna-qız münasibətlərini düzəltmək üçün bağışlamaq istəyi son dərəcə vacibdir.\n3. Səmərəli ünsiyyət qurun\nEffektiv olmayan bir ünsiyyət sistemi, ana-qız münasibətlərində problemlərdən biridir. Bəzi analar qızları ilə təsirli bir ünsiyyət qurmağın vacibliyini öyrəndilər, bəziləri isə həftədə bir dəfə çətinliklə danışırlar.\nProblemli ana-qız münasibətləri zəif ünsiyyət sistemindən qaynaqlanır.\nYaxşı ünsiyyət ilə ana-qız münasibətlərini necə düzəltmək olar?\nQarşı tərəfin ağıl oxuyacağını gözləməyin. Effektiv, diqqətlə və aydın şəkildə ünsiyyət qurmalıyıq. Ürəyinizdən danışarkən mülayim və diqqətli olun. Deyilən sözlər qırılmış yumurtaya bənzəyir, onları bir yerə yığmaq olduqca çətindir.\nSərt sözlər söyləmək insanın ürəyinə dərindən nüfuz edir və heç vaxt insanı incitmək istəməsəniz də, ağrılı bir yara buraxa bilər.\nNə hiss etdiyinizi aydın və sakit bir şəkildə söyləyin. Həm də fikrinizi çox ürəkaçan, lakin incə bir şəkildə danışın.\n4. Ümumi maraqları tapın\nÜmumi maraqlar, iki nəfərin birlikdə həzz aldığı fəaliyyətlərdir. Ana-qız münasibətlərinin pozulması, birlikdə heç nə etmədikdə və birlikdə vaxt keçirmədikdə olur.\nAnanızla və ya qızınızla sevdiyiniz bir şey olmalıdır. Onları sadalayın və tez-tez özünüzü bu fəaliyyətlərə cəlb edin, çünki sizinlə ananız / qızınız arasındakı əlaqəni möhkəmləndirmək üçün çox kömək edəcəkdir.\nHəm də ortaq maraqları kəşf edərkən bir az keyfiyyətli rahat vaxt birlikdə keçirmək, ana-qız bağını dərinləşdirir. Mütləq sizin və ananızın / qızınızın birlikdə etməkdən zövq aldığınız bir şey var.\nSiz və ananızın / qızınızın birlikdə bir şey etməkdə maraqlı olmadığınızı hiss edə bilərsiniz, əgər belədirsə, ikiniz üçün olduqca yeni bir şey araşdırın. Məsələn, musiqi dərsi keçin, tura çıxın və s.\nAna və qız münasibətləri, hər ikisinin ehtiraslı olduğu bir şeyi etmək üçün birlikdə vaxt sərf etdikdə inkişaf edir.\n5. Bir-birinizə vaxt ayırın\nGərgin ana-qız münasibətlərində olan anaların ən çox şikayət etdiklərindən biri, qızlarının artıq onlarla birdəfəlik keyfiyyətə sahib olmamalarıdır. Bununla birlikdə, birlikdə və ayrılıqda nə qədər vaxt keçirməyiniz arasında bir tarazlıq tapmalısınız.\nBirlikdə olmağın çox olması xəyal qırıqlığına və mübahisələrə səbəb ola bilər. Yenə də kifayət qədər birlikdəlik təcrid və əlaqənin kəsilməsinə gətirib çıxarır.\nuzun məsafəli münasibətlərdə necə romantik olmaq\nÇarə etmək gərgin münasibətlər ana və ya qızı ilə birlikdə keçirdiyiniz vaxtda düzgün tarazlığı təmin etməyiniz vacibdir.\nQızları böyüməyə və uzaqlaşmağa meylli olduqda, qaçışda sürətli telefon danışıqları normaya çevrildiyi zaman münasibətlərimizi davam etdirmək çətin olduğu üçün ayrı həyat yaşayırıq. Telefon danışıqları, mətnlər, e-poçtlar arada bir-birinizlə ünsiyyət qurmağın yollarıdır, amma yenə də bir-bir söhbətə ehtiyacınız ola bilər, bəlkə də video zənglər və s.\nəlaqələrin inkişaf mərhələləri\nklişe evlilik tövsiyələri\nsharon papa qal və ya get


Xalq artisti vəfat etdi - speak.tatar\nXalq artisti Ağaxan Salmanlı dünyasını dəyişib.\nxeber.im xəbər verir ki , bu barədə Gənc Tamaşaçılar Teatrının aktyoru Ramil Məmmədov məlumat verib. O, sosial şəbəkədə status yazaraq sənətçinin vəfat etdiyini qeyd edib.\nQeyd edək ki, Ağaxan Əli oğlu Salmanlı 29 oktyabr 1941-ci ildə Suraxanıda anadan olub. 1949-1959-cu illərdə orta məktəbdə təhsil alıb. İlk sənət təhsilini Suraxanıda fəhlə gənclər dram dərnəyində, daha sonra Teatr İnstitutunun dram-kino aktyorluğu fakültəsində Rza Təhmasibin kursunda təhsil alıb (1960-1964). Peşəkar səhnə fəaliyyətinə Gənc Tamaşaçılar Teatrında Seyfəddin Dağlının “Bahar oğlu” əsəri əsasında Cəfər Cabbarlı rolu ilə başlayıb.\nBir neçə Mozalan kinojurnalında çəkilib. Əməkdar artist (1978), Xalq artistidir (2005). 9 may 2012-ci ildə, 30 aprel 2014-cü ildə və 6 may 2015-ci ildə Prezident Mükafatına layiq görülüb. 10 mart 2016-cı ildə Azərbaycan Teatr Xadimləri İttifaqının "Sənətkar" medalı ilə təltif edilib. 6 may 2016-cı ildə Azərbaycanın Respublikası Prezidentinin fərdi təqaüdünə layiq görülüb.


Müxalif yazarın itkin düşməsindən sonra Səudiyyə konsulluğu jurnalistləri dəvət edib\nMüxalif yazarın itkin düşməsindən sonra Səudiyyə konsulluğu jurnalistləri dəvət edib\nWashington Post yazarı, səudiyyə ərəbistanlı Camal Kaşıkçıdan (Kaşukî) Səudiyyə Ərəbistanının İstanbul Baş Konsulluğunda itkin düşdükdən bir neçə gün sonra diplomatik missiya qapılarını jurnalistlərin üzünə açıb. FaktXeber.com-un Al-Jazeera-ya istinadla verdiyi məlumata görə, kadrlarda konsolun otaqları bir-bir göstərdiyi görünür. Konsolluq bununla da Kaşıkçının binada olmadığını sübut etmək istəyib.\nبعد أيام من الصمت، القنصلية #السعودية تفتح أبوابها للصحافة فإذا بها مدججة بكاميرات المراقبة التي ربما تفك لغز #خاشقجي، لكن القنصل يقول إنها تصور ولا تسجل pic.twitter.com/rny1aZ3qI3\n— قناة الجزيرة (@AJArabic) 7 Ekim 2018\nAnadolu Agency Kaşıkçının konsolluğa girdikdən 2 saat sonra diplomatik missiyadan qara şüşəli bir mikroavtobusun ayrıldığı barədə video paylaşıb. Müxalif yazarın konsolluqda öldürüldüyü, cəsədinin də bu nəqliyyat vasitəsi ilə daşındığı düşünülür.\nBir müddət əvvəl isə "Əl-Cəzirə" Camal Xaşuqinin cəsədini İstanbulda bir mənzildə tapıldığı barədə xəbər verdi. Məlumatda deyilirdi ki, Ərəbistan Konsulluğunda öldürüldüyü iddia olunan Camal Xaşuqinin cəsədi tikə-tikə doğranıb. Onu vəhşicəsinə və işkəncə verərək öldürüblər.\nTürkiyə polisi onun sonuncu dəfə Səudiyyə Ərəbistanın İstanbuldakı konsulluğuna girdiyini və geri qayıtmadığını bildirir. Məlumatda deyilir ki, türkiyəli Xədicə adlı xanımla evlənmək üçün öncəki arvadından boşanması barədə sənələri almaq üçün konsulluğa gedən Camal Xaşuqi geri qayıtmayıb.\nTürkiyə polisi həmçinin bildirir ki, Camal Xaşuqi qəsdən öldürülüb. Onu konsulluğun binasında ölürüblər və cəsədini sonradan çölə çıxarıblar.\nSəudiyyə Ərəbistanı bu iddianı rədd edib və cinayətin araşdırılması üçün Türkiyənin razılığı ilə İstanbula istintaq qrupu göndərib.


Dondurucu üçün torlar - elanlar Bakida alqi satqi - Tezbazar.az\nTezbazar.az ▸ İş və biznes ▸ Biznes üçün avadanlıq ▸ dondurucu soyuducu\nElan kodu: 1082187\nDerin dondurucu ucun setkalar satilir..\nDuz ve oval var///\nYrinde goturdukde, qiymet 5 azn, catdirilmada ise 6 azn tewkil edir.\nSifariw 5 eded den az olduqda,catdirilma yari-yariya odenilir.\nEtrafli melumat ucun zeng ede bilersiz...\nUn dəyirmanı avadanlıqları\nHazir islek un deyirmani.bunkerleri var .tam islek veziyetdedir Malın növü: Sənaye\nHIFU kosmetoloji cihazı\n850 azn -den baslayan qiymetlerle Kosmetoloji cihazlar HIFU Smas-lifting Ultrasəs Hİ FU aparatı vasitəsi ilə həyata keçirilən lifting (üzün dartınması) proseduru qırışların hamarlanması, yumşaq toxumaların dartılması və\nƏt soyuducusu.KOMPUTER SISTEMI ILE ISLEYIR. HEC BIR prablemi yodur.Təcili kocme ile elaqedar satılir.Bu vəziyyətdə soyuducu tapa bilmezsiz . Magaza deyil . şəxsidi.Dərinlik 80sm soldan sağa 1.50sm.hundurluk. 2m yada\nDəyərindən aşağı mağaza bağlandığı üçün mebellər satılır. Yalnız ciddi fikri olanlar əlaqə saxlasın. Mebellər cəmi alanlara bu qiymətə. Real alıcılar cüzi endirim olunacaq.mebeler 28 may metrosu tərəfdədir. Malın növü:\nRedbull soyuducu vitrin\nRedbull soyuducu, ishiglandirilmasi var. Real alicilar elaqe saxlasin. Qiymet artig sondu. Malın növü: Mağaza üçün\nDymo 450 Dua\nDymo 450 dua Etiketleri mevcuttur Malın növü: Ofis üçün\nMarket, Restoran, Kafe, Paltar magazinleri vs ucun ÇEK PRİNTERLER GPRINTER GP-C80180ii cek printeri Xprinter N160II USB Çek Printer Xprinter V320M USB Çek Printer Xprinter Q200 USB/LAN Çek Printer Malın növü: Mağaza\nZibil qutularinin topdan ve perakende satisi\nuzunluğu 70sm eni 45sm siqaret vitrini kimi istifadə olunub qırığı çatı yoxdur Malın növü: Mağaza üçün\nKisi salonu ucun mebel satilir butun ləvazimatları ustunde verilir baglandigi ucun tecili satılır qiymet sondu Qiymət 300azn unvan ceyranbatan araz marketin yaxinligi. Kod ✓3798 Şəms. Malın növü: Gözəllik salonu\nev alqi satqisi ustalar paltaryuyan ustasi ev temiri elanlar sayti barter olunan evler 2021 tecili telefon satan kiraye evler tecili satilan heyet evler 2021 sebet.az turlar.az masinlar mektebe qeder hazirliq hazir kreditde olan evler hazir ipatekada olan evler yarim tikili evler xalca


Azərbaycan vətəndaşlığına qəbul və bərpa edilmiş şəxslər and içdilər - FOTOLAR - Azinforum.az İnformasiya Portalı\nAna səhifə / Cəmiyyət / Azərbaycan vətəndaşlığına qəbul və bərpa edilmiş şəxslər and içdilər – FOTOLAR\nAzərbaycan vətəndaşlığına qəbul və bərpa edilmiş şəxslər and içdilər – FOTOLAR\n25 dekabr 2018-ci ildə ölkə Prezidenti cənab İlham Əliyevin 241 nəfərin Azərbaycan Respublikasının vətəndaşlığına qəbul və bərpa edilməsi haqıında imzaladığı sərəncamın icrası olaraq Dövlət Miqrasiya Xidmətində (DMX) həmin şəxslərin təntənəli andiçmə mərasimi keçirilib.\nBelə ki, Dövlət Miqrasiya Xidmətinin rəisi Vüsal Hüseynov həyatlarında ən unudulmaz günlərdən birini yaşayan tədbir iştirakçılarını Azərbaycan vətəndaşı kimi şərəfli və məsuliyyətli adı daşıyacaqları münasibəti ilə təbrik edib. Bildirib ki, ölkə Prezidenti cənab İlham Əliyevin rəhbərliyi ilə dünyanın dinamik inkişaf edən ölkələri sırasında yer alan Azərbaycanın tam hüquqlu vətəndaşı olmaq böyük fəxr və xoşbəxtçilikdir. Son illər respublikanın sosial, iqtisadi, siyasi, mədəni, bir sözlə bütün sahələrinin dinamik inkişafı, ölkəmizin turizm imkanlarının genişləndirilməsi, biznes mühitinin daha da yaxşılaşdırılması, sahibkarlığın inkişaf etdirilməsi istiqamətində yaradılan münbit şərait Azərbaycana istirahət etmək, yaşamaq və işləmək üçün gəlmək istəyən əcnəbilərin sayının artmasına səbəb olub.\nTədbir dövlət himninin ifası ilə yekunlaşıb. Sonda xatirə şəkili çəkdirilib.\nÖncəki Hərbi hissələrdə “Açıq qapı günü” keçirilir\nNövbəti Qadın futbolçulara təcavüz edən federasiya prezidenti işdən çıxarıldı


“Azərbaycanda bəziləri bizə rüşvət təklif edirlər” – AMADA-nın direktoru – Video | SuperSport\nƏsas səhifə Digər “Azərbaycanda bəziləri bizə rüşvət təklif edirlər” – AMADA-nın direktoru – Video\nSupersport.Az-ın məlumatına görə, bu gün Azərbaycan Milli Antidopinq Agentliyi direktoru Şəfəq Hüseynli illik hesabatda şok açıqlama verib.\nAMADA-nın rəhbəri mətbuat konfransında bildirib ki, cari ildə qurum 817 test keçirib, 44 bioloji pasport təqdim olunub. Ən çox güləş (16,8 faiz), futbol (14,9 faiz), velosiped idmanı (11.22 faiz), boks, taekvondo və digər idman növləri üzrə yoxlama aparılıb. İl ərzində 35 antidopinq qayda pozuntusu qeydə alınıb. Testlər ötən illə müqayisədə iki dəfə çoxdur. 2017-ci ildə agentlik tərəfindən 402 test götürülüb.\n“Dopinq nəzarəti olanda idmançıları qaçırırlar. Bu qanuna, antidopinq qaydalarına ziddir. Federasiyalar, idmançılar cəza ilə üzləşə bilərlər. Bəzi federasiya, məşqçi, idmançılar qaydaları pozur, bizə rüşvət təklif edirlər. AMADA tam şəffaf, beynəlxalq standartlara uyğun işləyir. Qanun və qaydalara zidd hərəkət edənlərə qarşı sanksiya tətbiq olunacaq” – deyə, AMADA-nın direktoru Şəfəq Hüseynli qeyd edib.\nŞ.Hüseynli bildirib ki, AMADA 2019-cu ildə hüquq-mühafizə orqanları ilə birgə bir neçə əməliyyat keçirməyi planlaşdırır.\n“Peşəkar idmançılarla yanaşı, müxtəlif fitnes-zallarda məşqçilər tərəfindən yeniyetmələrə bəzi hormonal tərkibli maddələrin verilməsi qanuna ziddir. Bu cür halların qarşısını almaq üçün ciddi tədbirlər görüləcək”.\nAMADA-ının inspektorları 2018-ci il Qış Olimpiya Oyunlarında, Asiya Oyunlarında çalışıblar.\nRiçard Almeydanın komandasının büdcəsi\n“Bakıdakı finalda “İnter”in qalib olmasını istərdim” – Krespo


TRT-nin aparıcısı ermənilərdən üzr istəyib\nTRT-nin aparıcısı ermənilərdən üzr istəyib\nFaktXəbər-in verdiyi məlumata görə, dünən Avropa Liqasının növbəti turu çərçivəsində Fransada keçirilən Lion-Beşiktaş oyununu şərh edən TRT aparcısı Alper Balıkçıgil ermənilərdən üzr istəyib. Buna səbəb oyunun keçirildiyi stadiyoma fanatların daxil olduğu vaxt aparıcının baş verənlərdə erməni diasporasının əli olması barədə fikirlər səsləndirməsi olub.\n"TRT İdman" kanalının canlı yayımında "Beşiktaş"ın sabiq futbolçusu Ali Gültikenlə oyunu şərh edən Bakırcıgil, "Ermənilərin sıx yaşadığı bir bölgə olduğu üçün dolayısıyla türkiyəli azarkeşlərə qarşı təxribatın ola biləcəyi açıq şəkildə bildirilirdi",-deyə söyləyib.\nAli Gültiken isə "Erməni vətəndaşlarımızın hamısını bu işə qarışdırmayaq. Erməni icması "Beşiktaş"ı çox sevən bir icmadır. "Beşiktaş"a könül vermiş minlərlə insan tanıyıram. Azarkeşlərin içində terror etmək istəyənlər ola bilər",-deyə aparıcıya cavab verib.\nOyundan sonra etirazlara tuş gələn Alper Balıkçıgil açıqlamasına görə ermənilərdən üzr istədiyini bildirib.\nMəqalədə : TRT-nin aparıcısı ermənilərdən üzr istəyib


ABŞ Mərkəzi Bankı-nın sədrindən faiz endirimi ilə bağlı YENİ QƏRAR - BANK - Fins.az\nFins.az -ın "Bloomberg"-ə istinadən verdiyi məlumta görə, ABŞ Mərkəzi Bankı FED -in sədri Jerome Powell, cümə günü mərkəzi bankın illik Jackson Hole simpoziumunun açılışıda "pul siyasəti üçün çətinliklər" mövzusunda çıxış edəcək.\nDonald Trampın ticarət siyasəti ilə ön plana çıxan qloballaşmadan geri dönüş, 16.7 trilyon dollarlıq mənfi faizli istiqrazları da ehtiva edən həddindən artıq aşağı faizlər, ABŞ Prezidentinin FED-ə istiqamətlənmiş tənqidləri, ABŞ və dünyada artan durğunluq riski bəhs ediləcək mövzular arasında göstərilir.\nFED sədri, Cümə günü Jackson Hole-da edəcəyi çıxışında faiz endiriminə hazır olduqlarının siqnalını verə bilər. Ancaq Fed sədrinin bəzi treyderlərin gözlədiyi kimi faizlərin 50 bənd aşağı salınması lazım olduğuna işarə verib-verməyəcəyi qeyri - müəyyəndir.\nFED-in Sentyabr ayında faizləri böyük ehtimalla 50 bənd endirəcəyi gözlənilir. ABŞ-ın qarşıdakı 12 aylıq dövrdə durğunluğa girməsinə 40-50% ehtimal verilir.